PAMTIMO: 29 godina od zločina nad meštanima Sjeverina - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/PAMTIMO: 29 godina od zločina nad meštanima Sjeverina\nDanas se navršava 29 godina od otmice i ubistva 17 građana Srbije bošnjačke nacionalnosti iz mesta Sjeverin kod Priboja, koje su počinili pripadnici snaga Vojske Republike Srpske (VRS) tokom rata u Bosni i Hercegovini (BiH). Fond za humanitarno pravo (FHP), Žene u crnom i Sandžački odbor za zaštitu ljudskih prava i sloboda (Sandžački odbor) podsećaju da višegodišnja potraga porodica za posmrtnim ostacima žrtava još uvek nije okončana i da je neprihvatljivo da institucije Srbije punih 29 godina odbijaju da porodicama žrtava pruže obeštećenje, podršku i priznanje.\nDana 22. oktobra 1992. godine, u mestu Mioče (BiH), pripadnici jedinice „Osvetnici” zaustavili su autobus užičkog preduzeća „Raketa”, koji je saobraćao na redovnoj liniji od mesta Rudo (BiH) ka Priboju (Srbija). „Osvetnici”, koji su delovali u okviru VRS, legitimisali su sve putnike i zatim iz autobusa izveli 16 civila bošnjačke nacionalnosti. Oteti civili su vojnim kamionom odvezeni u motel „Vilina vlas” u Višegradu. Pripadnici „Osvetnika“ su ih tamo fizički zlostavljali, a potom ubili na obali Drine.\nOkružni sud u Beogradu je 2005. godine pravosnažno osudio četvoricu pripadnika jedinice „Osvetnici” na višegodišnje kazne zatvora. Međutim, napori da se pronađu posmrtni ostaci ubijenih Sjeverinaca su izostali. Tokom prethodnih 29 godina pronađeni su posmrtni ostaci jedne žrtve, Medredina Hodžića, dok se ostali i dalje vode kao nestala lica. Pored ignorisanja prava porodica da znaju istinu o sudbini njihovih najbližih, država Srbija uporno odbija da im prizna status članova porodica civilnih žrtava rata, koji bi im doneo skromnu, ali važnu simboličku i materijalnu podršku. Razlog za to su diskriminatorne odredbe kako prethodnog, tako i novousvojenog zakona koji reguliše prava članova porodica civilnih žrtava. Naime, iako su žrtve iz Sjeverina bile državljani Srbije, zločin se dogodio na teritoriji BiH i počinili su ga pripadnici vojske koju Srbija ne smatra neprijateljskom. Iz tih razloga, oni u očima institucija Srbije nisu civilne žrtve rata.\nPorodice ubijenih Sjeverinaca bezuspešno su pokušale da dobiju obeštećenje za ubistvo svojih najbližih, tuživši Republiku Srbiju 2007. godine, zbog podrške VRS i odgovornosti za nesprečavanje ovog zločina i obaveze da zaštiti građane pograničnog područja u vreme trajanja oružanog sukoba u susednoj BiH. Nakon više od šest godina suđenja, njihova tužba je odbijena s obrazloženjem da ne postoji veza države Srbije i zločina koji se dogodio. Evropski sud za ljudska prava je u februaru 2019. godine odbio da razmatra predstavku koju su mu članovi porodica uputili, s obrazloženjem da se zločin dogodio pre nego što je Srbija ratifikovala Evropsku konvenciju o zaštiti ljudskih prava i osnovnih sloboda, čime su iscrpljene sve pravne instance kojima su porodice žrtava mogle da se obrate za ostvarenje svog prava na naknadu štete.\nJedini pozitivan korak učinila je opština Priboj, koja je pomogla u izgradnji spomen-obeležja otkrivenog u oktobru 2015. godine, što predstavlja redak primer odgovornog odnosa institucija Srbije prema nesrpskim žrtvama.\nZahtevamo od institucija Srbije da napuste politiku izbegavanja odgovornosti za zločine počinjene 1990-ih i konačno preduzmu smislene korake ka priznanju i pravičnom obeštećenju svih žrtava.\nŽene u crnom će 22. oktobra 2021. organizovati mirovnu akciju „Pamtimo zločin u Sjeverinu”, u Knez Mihailovoj ulici (ispred „Ruskog cara”), u Beogradu, od 11h do 11.30h.\nPosted On 25th February 2008 ~ Comments Off on U Srbiji je nesigurno za branitelje ljudskih prava\nNepoznate osobe su 21.02.2008. godine oko 22:00 časova, nakon završenih demonstracija u Beogradu protiv nezavisnosti Kosova, bacile zapaljenu baklju na sedište Fonda za humanitarno pravo


INFO ::: Region > Kosovo - STRANA 1 > Zajednica srpskih opština (ZSO)\nZajednica srpskih opština (ZSO)\nU teškim uslovima i okvirima, koji su nametnuti protivpravnim odlukama još 1999. i 2008. godine, postignut je značajan rezultat za naš narod na Kosovu i Metohiji;\nOvaj dogovor uklanja prepreke za uspostavljanje ZSO kao institucionalnog mehanizma koji predstavlja garanciju zaštite prava, kao i ekonomskog i sveukupnog jačanja srpskog naroda u našoj južnoj Pokrajini;\nUklonjena je i poslednja mogućnost arbitrarnog uticaja Prištine na formiranje, postojanje ili ukidanje ZSO i time je odlučivanje o ovim pitanjima ostalo direktno u rukama srpskog naroda na Kosovu i Metohiji;\nPostavljen je pouzdan okvir u kome će Zajednica srpskih opština ostvarivati svoje zadatke i nadležnosti, posebno one u oblastima zdravstva, obrazovanja, ekonomskog razvoja i prostornog planiranja;\nZSO će zastupati interese svih srpskih opština i srpskog stanovništva na KiM, ne samo na Kosovu već i u inostranstvu;\nPosle 15 godina Srbi u našoj južnoj Pokrajini će se ponovo naći u poziciji da sami grade svoju sadašnjost i budućnost, kroz svoje institucije na KiM;\nZajednica će imati Skupštinu koja će doneti Statut, usvajati sve njegove izmene i donositi sve neophodne administrativne odluke;\nZajednica će imati predednika koji će predstavljati ZSO ne samo pred pokrajinskim institucijama već i u inostranstvu;\nSavet Zajednice će činiti 30 članova iz redova najistaknutijih političkih predstavnika srpskog naroda i predstavnika Srpske pravoslavne crkve na KiM;\nVeće će uz pomoć administracije Zajednice biti nadležno za uspešnu realizaciju svakodnevnih poslova Zajednice;\nBitno je naglasiti da će zaposleni u administraciji Zajednice uživati status zaposlenih u drugim javnim institucijama;\nZajednica će biti izuzeta od oporezivanja i drugih sličnih nameta, kao i od naplate carina na dobra koja nabavlja u cilju svog funkcionisanja;\nOvim dogovorom je priznato pravo ZSO da se direktno finansira od strane Republike Srbije.\nPrvi put od 1999. godine Telekomu će biti omogućeno nesmetano funkcionisanje i poslovanje na teritoriji Kosova i Metohije u oblasti fiksne i mobilne telefonije;\nObezbedili smo za naše građane pozivanje brojeva na KiM po ceni lokalnih poziva i bez pozivanja pozivnog broja;\nRepublika Srbija će prištinskoj strani ustupiti na korišćenje trocifreni pozivni broj za geografsku oblast, naravno uz statusno neutralno navođenje Kosova sa zvezdicom i fusnotom u dokumentima Međunarodne telekomunikacione unije (ITU);\nDogovoreno rešenje za most na Ibru postignuto je uz puno uvažavanje potrebe za stvaranjem bezbednog okruženja za građane Severne Mitrovice;\nRepublika Srbija se zalaže za rešenja koja doprinose slobodnom kretanju ljudi, ali nikada neće biti spremna da dogovara bilo kakve aranžmane na uštrb bezbednosti svojih građana;\nDogovorom su uvaženi zahtevi srpske strane da se hitno postigne rešenje o razgraničenju katastarskih zona u Brđanima;\nPostignut je dogovor o zatvaranju za saobraćaj i preuređenju ulice Kralja Petra u severnom delu Kosovske Mitrovice u pešačku zonu;\nDogovor će se sprovoditi po fazama, a 15. oktobra će se most kompletno zatvoriti i ograditi zbog pripreme građevinskih radova čija će realizacija otpočeti na proleće 2016. godine;\nU proceni ispunjenosti bezbednosnih uslova za otvaranje mosta, ključnu ulogu će imati gradonačelnici Severne i Južne Mitrovice.\nPostignut je dogovor o implementaciji Aranžmana o energetici, kojim se omogućava neometano funkcionisanje firmi u vlasništvu EPS-a na severu Kosova i Metohije;\nOvim dogovorom ništa se ne menja za naše građane koji žive na severu Kosova i Metohije, osim što se stvaraju preduslovi za izvesniju situaciju u snabdevanju stanovništva električnom energijom i održanje našeg elektroenergetskog sistema u budućnosti;\nDogovoreno je formiranje dve kompanije u vlasništvu EPS-a, od kojih bi se jedna bavila trgovinom, a druga snabdevanjem električnom energijom na teritoriji četiri srpske opštine na severu KiM;\nVažno je naglasiti da pitanje imovine ni na koji način nije predmet ovog Aranžmana i da se vlasništvo EPS-a nad elektroenergetskom infrastrukturom i potencijalima ne dovodi u pitanje, nasuprot nameri prištinske strane da nastavi sa otimanjem srpske imovine;\nTakođe, ovim Aranžmanom ostaju sačuvana sva radna mesta naših radnika koji su zaposleni u energetskom sektoru na prostoru Kosova i Metohije;


Han danas u Beogradu i Prištini razgovara o kosovskim carinama\nJohanes Han/ Foto: FoNet/ Marija Đoković\nEvropski komesar za proširenje i politike dobrosusedstva Johanes Han posetiće danas Beograd i Prištinu, gde će razgovarati o odluci Vlade Kosova o uvođenju carina na robu iz Srbije i BiH, navodi se u Tviter poruci iz Hanovog tima.\nU saopštenju Evropske komisije ističe se da će Han ponoviti stav EU koja poziva na ukidanje te odluke i naglasiti da je fokus potrebno usmeriti na unapređenje dobrosusedskih odnosa i regionalne saradnje, principe oko kojih su složili Kosovo i svi partneri Zapadnog Balkana. Han bi u Prištini, kako je rečeno, trebalo da razgovara s premijerom Ramušom Haradinajem i s predsednikom Skupštine Kadrijem Veseljijem. Pozivajući se na nezvanične informacije, RTS je javila da će Han pre Prištine nakratko posetiti Beograd da bi razgovarao s predsednikom Srbije Aleksandrom Vučićem.\nPredsednik Kriznog štaba i Srpske liste Goran Rakić rekao je da su poslanici Srpske liste ušli u prostorije parlamenta Kosova u Prištini, gde će sačekati Hana, kako bi ga upoznali sa “antisrpskim potezima Prištine, koji vode humanitarnoj katastrofi uperenoj protiv srpskog naroda”. A potpredsednik Srpske liste Igor Simić izjavio je da Han nema u svojoj agendi sastanak sa poslanicima te liste tokom posete Prištini, ali da će ga oni sačekati u prostorijama Skupštine Kosova kako bi ga upoznali sa štetnostima odluke o taksama od 100 odsto za uvoz srpske robe. “Ono što smo dobili kao odgovor na zahtev da se sastanemo sa njim nakon što smo započeli ovaj demokratski politički protest, jeste da su oni primili poruku, a isto su nam potvrdili predstavnici EU ovde u Prištini. Za sada nemamo potvrdu sastanka, ali ono što je činjenica i naš stav je da ćemo ostati ovde preko noći i sačekati njegov dolazak”, rekao je Simić za RTS.\nMinistarstvo pravde: Zakon o poreklu imovine “u završnoj fazi”Makedonija: Amnestija je cena za promenu Ustava?


Institut Paster: Vakcina Fajzer manje efikasna protiv indijskog, nego što je protiv britanskog soja - Društvo - Dnevni list Danas\nPočetna » Društvo » Institut Paster: Vakcina Fajzer manje efikasna protiv indijskog, nego što je protiv britanskog soja\nInstitut Paster: Vakcina Fajzer manje efikasna protiv indijskog, nego što je protiv britanskog soja\nVakcina Fajzera proizvodi antitela koji mogu da neutralizuju indijski soj korona virusa, ali ipak sa neznatno smanjenom efikasnošću prema testovima sprovedenim u laboratoriji, pokazuje studija istražitelja francuskog Instituta Paster.\nKod osoba vakcinisanih sa dve doze vakcine Fajzer/Biontek antitela prisutna u serumu krvi su efikasna protiv engleskog soja virusa, ali su malo manje efikasna protiv indijskog soja, pokazuju nalazi studije koji su se pojavili na portalu pre publikacije BioRxiv.\n„Iako je efikasnost malo smanjena, prema testovima u laboratoriji, vakcina Fajzer verovatno štiti“, rekao je koautor studije i direktor odelenja za viruse i imunitet u pariskom Institutu Paster, Olivije Švarc.\nIstražitelji su testirali i efikasnost vakcine Astrazeneka na te sojeve ali samo kod osoba vakcinisanih samo jednom dozom te vakcine pošto za sada nemaju pristup uzorcima sa dve doze.\nPošto se druga doza te vakcine daje posle 12 nedelja a preparat je počeo da se koristi u EU tek u februaru druge doze su počele da se daju tek krajem aprila u Francuskoj, i to kod manjeg broja ljudi obzirom na to da je ona ograničena da se daje populaciji starijoj od 55 godina.\nNa osnovu jedne doze rezultati pokazuju da vakcina Astrazeneka, koja je efikasna za engleski soj virusa, vrlo malo deluje protiv indijskog i južnoafričkog soja.\nJedna doza te vakcine izgleda da deluje malo ili da uopšte ne deluje protiv indijskog soja, naveli su istražitelji.\nIndijska varijanta (B.1.617) detektovana je u Indiji u oktobru 2020. godine a od tada se raširila u brojnim drugim zemljama među kojima i u Velikoj Britaniji.\nFajerInstitut PasterKorona virusvakcina


Naslovna » Izlasci » Muzika » Koncerti » Izraelski Tribal Dance na Kalemegdanu\nTribal Dance (foto: Nadav Yacobi)\nAh Neša 28. avgust 2014. Koncerti Postavite komentar\nRitam i energija tradicionalnih instrumenata kao što su didžeridu i đembe, uz sjajan ženski vokal i moderan, elektronski ritam nateraće vas da zaigrate i krenete na nezaboravno muzičko putovanje.\nTvorac ovog jedinstvenog muzičkog projekta, izraelski kompozitor, producent i bubnjar Amir Jakobi inspiraciju je dobio tokom boravka u Africi, prisustvujući plemenskim ceremonijama koje odlikuje živ ples uz ritam bubnjeva. Želeći da podeli to nezaboravno iskustvo koje vodi stanju transa i potpunom prepuštanju muzici, po povratku u Izrael je osnovao sastav Tribal Dance. Ono što se dešava tokom njihovog nastupa je sjajna razmena energije između muzičara i publike svih uzrasta.\nTribal Dance će se pre Beograda, predstaviti publici Novog Sada na Festivalu uličnih svirača, 5. septembra od 23.45, u Katoličkoj porti.\nUlaz na koncert, koji Ambasada Izraela organizuje u saradnji sa „Beogradskom tvrđavom“, je slobodan. (danubeogradu.rs)\nTagoviambasada izraela beogradska tvrđava dub izlasci kalemegdan koncerti muzički paviljon muzika vesti za dž\nPrethodni Dan čitanja stripova u javnosti 2014\nSledeći Dečiji sportski dani 2014


tekken – RUR Esports\nZarya dobija skin koji je pretvara u vanzemaljca\nIntervju sa Vladom ”Cold Heart” Stankovićem – reprezentativcem Srbije u Tekkenu\nVlada “Cold Heart“ Stanković je jedan od najboljih Tekken 7 igrača, ne samo u Srbiji, već i u celom svetu. U svojoj karijeri nekoliko puta je predstavljao Srbiju na Svetskom IeSF prvenstvu, a ove godine će imati još jednu priliku…\nSrbija ima predstavnika na Tekken Clash of the Olympians turniru\nKao što i sam naslov kaže, u sklopu Tekken World Toura, u Grčkoj će se održati Challenger turnir pod imenom Clash of the Olympians. Turnir će se održati 21. septembra u Atini, a igrači će se boriti za nagradni fond…\nDanas u Domu Omladine odigrane se druge IRL Tekken kvalifikacije, na kojima je ponovo slavio najbolji Tekken igrač u Srbiji, Vlada ”Coldheart” Stanković. On je sada gotovo osigurao prvo mesto na ukupnoj tabeli i mesto koje će mu osigurati plasman…\nUkoliko igrate Tekken, a pritom se zainteresovani da se takmičite na malo višem nivou, Serbian e-Sports Association (SESA) organizuje druge kvalifikacije, nakon kojih će igrači biti rangirani po bodovima, koje su osvojili tokom kvalifikacija. Još jedne kvalifikacije održaće se u…\nSESA Tekken 7 turnir\nSESA je održala prvi ovogodišnji turnir u Tekken 7!Kako svake godine jedva čekamo da vidimo našu ekipu na IeSF turniru, i nadamo se da će se ponoviti ona 2015-ta kada smo u ukupnom plasmanu bili prvi. IeSF se ove godine…\nKako je G2 postao najbolja CS:GO ekipa na svetu


ZABRINJAVAJUĆE U posljednje tri sedmice raste broj oboljelih\nA. Č. - M. Sm./ Avaz.ba\nNajviše opreza preporučuje se starijim osobama\n- Zavodu za javno zdravstvo Federacije od početka sezone prijavljeno je ukupno devet smrtnih ishoda pozitivnih na virus gripe tip A, podtip A (H1N1). Četiri smrtna ishoda registrirana su u Kantonu Sarajevo, tri u Zeničko-dobojskom i dva u Tuzlanskom kantonu. Od početka sezone Zavodu za javno zdravstvo prijavljena su ukupno 16.093 pacijenta sa simptomima sličnim gripi - navode iz Zavoda.\nU Federaciji od početka sezone prijavljeno ukupno devet smrtnih slučajeva Foto: Arhiv\n- Radi zaštite učesnika nastavnog procesa i prevencije virusa gripe, Ministarstvo obrazovanja, nauke, kulture i sporta HNK poziva direktore i zaposlenike odgojno-obrazovnih ustanova, kao i roditelje, da u periodu sezonske gripe djeluju adekvatno i u skladu s preporukama ljekara - naveli su iz ovog ministarstva.\nGripa Univerzitetski klinički centar RS Zavod za javno zdravstvo HNK Zavod za javno zdravstvo FBiH\nPrijedorska bolnica zabranila posjete pacijentima


Bin Laden poslednje dane života provodio sam u vili, dok su mu se žene svađale\nBlic\t08.03.2012 13:56\nVođa terorističke mreže Al Kaida Osama bin Laden poslednje dane provodio je u vili osamljen, dok su se njegove supruge sukobljavale i zbog sumnje da će najstarija među njima da ga izda pakistanskim vlastima.\nAgenija AP prenosi zaključke penzionisanog pakistanskog vojnog oficira Šaukata Kadira koji je imao uvid u transkripte pakistanske obaveštajne službe sa ispitivanja Bin Ladenove najmlađe i njemu omiljene supruge Amal Ahmed Abdel-Fath al-Sada, ali i plemenskih vođa i ekstremista povezanih s Al Kaidom.\nKadir, jedan od retkih koji je uspeo da poseti kuću u kojoj se Bin Laden skrivao, navodi da je bio iznenađen time što vila nije imala nikakvo obezbeđenje, od sistema za upozoravanje do tajnih prolaza i podruma, nazivajući je "smrtnom zamkom" u slučaju napada.\nOn navodi da je, prema tvrdnjama uhapšenih ekstremista, 54. godišnji Bin Laden izgledao mnogo starije, što potvrđuje sumnje da je, pored psihičkih, imao problema i sa stomakom i bubrezima.\nNjegova žena Amal, rodom iz Jemena, posvedočila je da je od 2005. živela sa Bin Ladenom na poslednjem spratu trospratne vile u Abotabadu, gde su ga, sa još četiri osobe, američki vojnici ubili 2. maja prošle godine.\nOna tvrdi da je u vili živelo 28 ljudi, uključujući Bin Ladena, tri njegove supruge, osmoro dece i petoro unučadi, navodeći da je ona bila osoba koja je najviše vremena provodila sa njim, jer u nju imao poverenja s obzirom na to da se brinula o njegovoj zaštiti od trenutka kad je pobegao iz Avganistana 2001.\nProblemi su nastali kad se Bin Ladenova najstarija supruga iznenada pojavila i uselila na drugi sprat kuće, samo mesec ili dva dana pre njegovog ubistva.\nAmal i jedan od Bin Ladenovih sinova su bili sumnjičavi zbog njenog dolaska i kada su je upitali zašto je došla, ona im je odgovorila da "ima poslednji zadatak koji treba da obavi za svog muža".\nNjih dvoje su obavestili Bin Ladena da sumnjaju da će njegova najstarija supruga da ga izda vlastima, ali je on, kako je navela Amal, i pored sumnje koju je, takođe, imao, bio nezainteresovan, kao da je o njegovoj sudbini već odlučeno.\nAP navodi da u izveštajima američke i pakistanske obaveštajne službe ne može da se pronađe bilo kakva uloga Bin Ladenove supruge u otkriće mesta gde se on skrivao, već se do toga došlo prestretanjem telefonskog razgovora Bin Ladenovog kurira, koji je takodje ubijen u operaciji američkih komandosa.\nAmal je potvrdila da se godinama skrivala i neprestano selila sa Bin Ladenom po različitim mestima u Pakistanu, od trenutka kad je napustio Avganistan posle napada na SAD 11. septembra 2001.\nAmal i drugi članovi Bin Ladenovi porodice koji su otkriveni sa njim i dalje su u pritvoru u Pakistanu.


Vulin odgovorio Hilu:Ne tražite na silu da se Srbi opredijele - Glas Srpske\nSrna 22.05.2022 16:37\nBEOGRAD - Ministar unutrašnjih poslova Srbije Aleksandar Vulin poručio je ambasadoru SAD u Beogradu Kristoferu Hilu da ne traži na silu da se Srbi opredijele, jer može biti povrijeđen srpskim izborom.\n-Za vernost onima koji su nas bombardovali, Srbija je nagrađena proglašavanjem nezavisnosti takozvanog Kosova, masovnim izručenjima Haškom tribunalu, umanjenjem nadležnosti Republici Srpskoj, pljačkaškom privatizacijom, nezaposlenošću, bedom i socijalnom nepravdom - istakao je Vulin, reagujući na Hilove navode da u životu moraju biti pravljeni izbori i da je ovo takav trenutak, a da za Srbiju postoji samo jedan put - Zapad i EU.\n-Arogancija ambasadora SAD nas podseća da je Hil bio izvršilac politike sankcija, silovanja i bombardovanja i Republike Srpske i Srbije. I on u tome ne vidi problem ni krivicu - rekao je Vulin.\n-A ako je kriterijum za opredeljenje Srbije ko nas je ubijao, a ko nije, ko je priznao takozvano Kosovo, a ko nije, bojim se da gospodin Hil ne bi imao šta da kaže u svoju odbranu. Ne tražite na silu da se Srbi opredele, možete biti povređeni našim izborom - naveo je Vulin.\nPrirodni gas u Srbiji od 1. avgusta skuplji za devet odsto\nMuškarac se udavio u buretu za pečenje rakije


Radio klub „Zrenjanin” osvojio prvo mesto na prestižnom svetskom takmičenju\nObjavljeno 14.06.2018. u 14h\nNa svetskom takmičenju u digitalnim komunikacijama koje organizuje Evropski digitalni klub, Radio klub „Zrenjanin” je osvojio prvo mesto u kategoriji Multi operator (tim). U Srbiji niko do sada nije osvojio najviše odličje u ovoj veoma zahtevnoj kategoriji u kojoj je cilj održati što veći broj veza sa drugim radio amaterima tokom 24 časa.\nNa ovom veoma značajnom takmičenju učestvovalo je nekoliko stotina amaterskih radio stanica u raznim kategorijama, a rezultat Zrenjaninaca, bez obzira na kategoriju, je po broju poena drugi u svetu, što ovom uspehu daje još veću težinu.\n– Godinama nam je prvo mesto „izmicalo”, najviše zbog naše interne organizacije. Pošto se radi o hobiju, vrlo je česta situacija da neko od takmičara taj vikend ima nekih privatnih obaveza. Ove godine smo skupili ekipu od četiri najbolja operatera u klubu, odradili 24 sata ovog takmičenja u smenama i naravno, rezultat nije izostao. Ekipi ovo puno znači pre svega kao moralna satisfakcija, jer ne postoje nikakve materijalne nagrade osim diploma i plakete. Treba raditi 24 sata, održavati što veći broj veza sa drugim radio amaterima i ekipa mora biti uhodana. Jako nam je drago što smo nagradu doneli baš u Zrenjanin – rekao je Boris Toljaga iz Radio kluba „Zrenjanin”.\nTagovi:radio amateri, radio klub zrenjanin, Vesti Zrenjanin\nRadio amateri iz Mužlje i dalje nižu uspehe na evropskim i svetskim takmičenjima\nRadio amateri iz Mužlje osvajaju svet


Donacija Osnovnoj skoli Kozarac - Kozarac.ba\nDonacija Osnovnoj skoli Kozarac\nOvim putem zelimo da upoznamo siru javnost o akciji koja je pokrenuo Mjesni Odbor SDA Kozarac a to je da se obezbjedi kvalitetnije grijanje za sezonu 2009/2010 godine Osnovonoj skoli Kozarac.\nUz pomoc Regionalnog odbora SDA Bosanska krajina uspjesno smo zavrsili ovu akciju te obezbjedili za nasu jedinu kulturnu instituciju, 25 tona kavalitetnog uglja .\nOvom prilikom zelim da se zahvalim svim ljudima koji su pomogli u realizaciji ove akcije a narocito nasem dr.Zlatku Skericu i presjedniku RO SDA Bos.kraina ing.Bratic Senadu. Mi cemo idalje nastaviti i podrzavati ove akcije ovog karaktera a sve u cilju poboljsanja uslova nasoj djeci jer su nam oni buducnost.\nPresjednik MO SDA K O Z A R A C


Kvartalna premija osiguranja porasla 13 odsto\nBANJALUKA – Tržište osiguranja RS u prvom tromjesečju ove godine bilježi rast obračunate premije od 13 odsto u odnosu na isti period lani, što je, prema podacima entitetskog udruženja osiguravajućih društava, najveći kvartalni rast u regionu.\nVeliki značaj gradnje pruge Čapljina – Trebinje – Nikšić\nSARAJEVO – Pruga Čapljina – Trebinje – Nikšić dio je Jadransko-jonskog koridora i ima veliki značaj za BiH i šire, te za intermodalni transport, odnosno kombinaciju željezničkog i vodnog prevoza – konstatovano je na stručnom simpozijumu “Razvoj jadransko-jonskog željezničkog koridora Čapljina – Trebinje – Nikšić”… Pročitaj više »\nSARAJEVO – Nemar države glavni je razlog za izuzetno teško stanje u ribarstvu u BiH, zbog čega se ribnjaci zatvaraju, a broj radnika u ovoj djelatnosti stalno smanjuje.\nBimal dobio zlatne medalje za kvalitet ulja\nNOVI SAD – Na 78. Međunarodnom poljoprivrednom sajmu u Novom Sadu, stručna Komisija za ocjenjivanje kvaliteta jestivih ulja, biljnih masti i sličnih proizvoda “Bimalu” je dodjelila četiri zlatne medalje.\nPripremiti privrednike za ulazak u EU\nSARAJEVO – Privrednici u BiH uz pomoć institucija treba da se pripreme za ulazak u EU da bi nakon toga bili ostvareni uspješni rezultati, rečeno je na sastanku o ulozi privrede u procesu pristupanja EU održanom u Spoljnotrgovinskoj komori BiH.\nRaste proizvodnja u drvnoj industriji RS\nBANJALUKA – Proizvodnja u drvoprerađivačkoj industriji Srpske povećana je u prvom kvartalu ove godine u odnosu na isti period lani, a na rast je uticala stabilizacija tržišta, kao i proširenje postojećih kapaciteta i modernizacija opreme.\nIstorijski sajamski uspjeh vinarije Vukoje\nBANJALUKA – Trebinjski Podrumi “Vukoje” su na 78. Međunarodnom sajmu poljoprivrede “Novi Sad 2011″ ostvarili do sada nezabilježen uspjeh u istoriji ove manifestacije, osvojivši 11 zlatnih medalja za svih 11 vina kojima su se predstavili.\nUskoro počinje izgradnja TE Stanari\nDOBOJ – Pripreme za izgradnju termoelektrane u Stanarima kod Doboja su u završnoj fazi, a ovaj elektroenergetski objekat trebalo bi da bude završen 2014. godine, najavio je Vuk Hamović, predsjednik “EFT Groupa”, investitora projekta.\nMilan Božić: Vratilo se povjerenje investitora\nPrva aukcija trezorskih zapisa RS, koja je ujedno i prva aukcija trezorskih zapisa u BiH, pokazala je da investitori imaju povjerenje u uređenost sistema javnih institucija RS. Ostvarena kamatna stopa od 2,475 odsto na godišnjem nivou znatno je bolja u odnosu na stopu koja bi… Pročitaj više »\nČinovnici u RS se žale na niske plate\nTREBINJE – Plate zaposlenih u organima javne uprave su skromne, a neki ne dobijaju čak ni zagarantovanu platu ili ona mjesecima kasni, rekao je danas u Trebinju predsjednik Sindikata radnika uprave RS Tomislav Vrhovac.


Karakterističan po svom harizmatičnom muzičko scenskom performansu ovaj umetnik zaslužuje da bude jedan od većih predstavnika afričkog World music talasa. Prodaja pojedinačnih ulaznica za koncert Cheikh Loa, po ceni od 990 dinara počinje 07. oktobra, dok su u ulaznice u okviru kompleta već u prodaji. Na dan koncerta cena ulaznice biće 1190 dinara.\nProdaja ulaznica za 27. Beogradski Jazz Festival (27-30. oktobar 2011.) počela je na Blagajni Doma omladine Beograda i već prvih dana prodaje publika je pokazala veliko interesovanje za ovogodišnji program. Pored već očekivano odlične prodaje za svečano otvaranje, na kojem 27. oktobra od 19:30h u Sava Centru nastupa jedno od najčuvenijih imena savremenog jazza - Pat Metheny sa svojim Triom, veoma su tražene ulaznice za sve ostale koncerte u Domu omladine kako u okviru glavnog tako i u okviru ponoćnog programa.\nOrganizatori BJF mogu samo da konstatuju da je i ove godine entuzijazam publike izuzetan i da savremena jazz muzika očigledno ima svoje verne slušaoce, koji su sa nama od obnavljanja najstarijeg i međunarodno najpoznatijeg srpskog jazz festivala.


Američki diplomata tvrdi da Rusija podstiče haos na Balkanu - CdM\nAmerički diplomata tvrdi da Rusija podstiče haos na Balkanu\nZamjenik pomoćnika američkog državnog sekretara Metju Palmer (Matthew Palmer) je optužio Rusiju da podstiče stvaranje haosa na zapadnom Balkanu kako bi blokirao države regiona u nastojanjima da postanu dio evropskih i evroatlantskih integracija.\n“Aktivno i agresivno rade protiv ciljeva mnogih zemalja zapadnog Balkana koje su te države same sebi postavile. Čini se da interesima Rusije najbolje služi ukoliko u ovom regionu vlada haos u kojem je moguće podizati napetosti”, kazao je on u intervjuu entitetskim novinskim agencijama u Bosni i Hercegovini Fena i Srna.\nPalmer je najviše rangirani američki diplomata koji se direktno bavi stanjem u regionu, a u Sarajevu je boravio kako bi učestvovao u pregovorima s čelnicima političkih stranaka iz Bosne i Hercegovine o izmjenama izbornog zakona te u radu sjednice Upravnog odbora Savjeta za sprovođenje mira.\nPalmer je kao primjer direktnog miješanja Rusije u suverenu volju država regiona naveo pokušaj državnog udara u Crnoj Gori iz 2016. godine, čiji je cilj bio spriječiti tu zemlju da postane članica NATO-a.\nIsto to, izričit je Palmer, Rusija sada radi i u odnosu prema Makedoniji, koju takođe želi zaustaviti na putu ka članstvu u NATO-u.\nIako su vlasti u Bosni i Hercegovini odavno kao jedan od spoljnopolitičkih prioriteta takođe definirale članstvo u NATO-u, tome se sada protive vlasti bh. entiteta Republika Srpska, insistirajući da zemlja ostane “vojno neutralna”, odnosno da na tom planu u cjelosti slijedi politiku kakvu vodi Srbija.\nKomentarišući tu situaciju, Palmer je istakao kako je evroatlantska budućnost Bosne i Hercegovine suverena odluka te države, koju SAD kao takvu podržava i čine sve kako bi pomogle vlastima u Bosni i Hercegovini da ispune kriterijume koji su pretpostavka članstva.\n“Stoga nema razloga vjerovati kako postoji bilo kakva promjena kada je u pitanju američka politika ili stav prema ovom regionu, barem ne u doglednoj budućnosti”, kazao je Palmer.\nTagoviBalkan Metju Palmer Rusija SAD\n10 Komentara na "Američki diplomata tvrdi da Rusija podstiče haos na Balkanu"


Kod 140 osoba u Republici Srpskoj potvrđeno prisustvo virusa korona - FILTER\nKod 140 osoba u Republici Srpskoj potvrđeno prisustvo virusa korona\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Univerzitetskoj bolnici Foča i u bolnicama Sv. Vračevi u Bijeljini i Sv. apostol Luka u Doboju i izvršeno je testiranje 779 laboratorijskih uzoraka, a novi virus korona (SARS-CoV-2) potvrđen je kod 140 osoba.\nU posljednja 24 časa, Institutu za javno zdravstvo Republike Srpske prijavljeno je 10 smrtnih slučajeva kod kojih je potvrđeno prisustvo virusa korona. Radi se o četiri muškarca i šest žena srednje i starije životne dobi od kojih su dvije osobe iz Banjaluke i i po jedna iz Trebinja, Ljubinja, Srpca, Čelinca, Kotor Varoša, Prnjavora, Doboja i Broda.\nDo sada je u Republici Srpskoj potvrđeno 40.211 slučaj virusa korona, a preminulo je ukupno 2.060 osoba kod kojih je potvrđen test na virus korona.\nU Republici Srpskoj, od novog virusa korona, do sada se oporavilo 26.905 osoba, a testirano je ukupno 183.091 osobe.Ukupan broj hospitalizovanih u Republici Srpskoj je 563, u Univerzitetskom kliničkom centru Republike Srpske 213, a u opštim bolnicama 350.\nPrethodna Maja je kao beba ostavljena u kartonskoj kutiji u Sarajevu, godinama traži roditelje\nSledeća Sarajevo večeras deseti najzagađeniji grad na svijetu


Ministarstvo za boračka pitanja Tuzlanskog kantona organizuje potpisivanje ugovora sa studentima koji su ostvarili pravo na stipendiju za akademsku 2021/22. godinu u utorak, 24. maja 2022. godine. Potpisivanje ugovora bit će organizovano u velikoj sali BKC-a u 12:00 sati.\nObavještavamo vas da će u utorak, 24.5.2022. godine u povodu održavanja 11. redovne sjednice Vlade Tuzlanskog kantona u ovom sazivu biti održana konferencija za medije.\nKonferencija će biti održana u Multimedijskoj sali u prostorijama JP RTV TK sa početkom u 11 sati i 30 minuta.\nObavještavamo vas da će sutra (petak, 20.05.2022.) u posjeti Tuzlanskom kantonu boraviti federalni ministar poljoprivrede, vodoprivrede i šumarstva Šemsudin Dedić.\nU 10 sati i 45 minuta planiran je radni sastanak u Vladi Tuzlanskog kantona. Sastanak će biti upriličen u Sali za sjednice Vlade TK.\nKamermani i fotografi imat će priliku za snimanje tokom prvih 5 minuta sastanka, a u 11 sati i 45 minuta u Sali za PRESS Vlade TK, učesnici sastanka dat će izjave za medije.\nPovodom uvođenja sistema elektronske prijave ispita Univerziteta u Tuzli Ministarstvo obrazovanja i nauke Tuzlanskog kantona će u petak, 20.5.2022. godine sa početkom u 10:00 sati u multimedijskoj sali u prostorijama JP RTV TK održati press-konferenciju.\nOvom će prilikom predstavnici Univerziteta u Tuzli predstaviti sistem elektronske prijave ispita.\n- premijer Tuzlanskog kantona Irfan Halilagić\n- ministar obrazovanja i nauke Tuzlanskog kantona Ahmed Omerović\n- predsjednik Komisije za obrazovanje i nauku Skupštine Tuzlanskog kantona Midhat Čaušević\n- predsjednik Upravnog odbora Univerziteta u Tuzli Semir Ahmetbegović\nStranica 4 od 187


Grad Beograd je preko Direkcije za građevinsko zemljište i izgradnju grada započeo radove na izgradnji infrastrukture za novu fabriku vakcina u Zemunu, izjavio je zamenik gradonačelnika Beograda Goran Vesić.\n“Vrednost radova je skoro 1,4 milijarde dinara, odnosno skoro 12 miliona evra, a rok za završetak radova je 120 dana, tačnije četiri meseca”, objasnio je Vesić.\nPrema njegovim rečima, nova saobraćajnica sa kompletnom infrastrukturom gradi se od nedavno izgrađene Ulice Grmeč nova 1 (S-12), odakle nastavlja paralelno sa autoputem do Ulice soko salaš u zoni isključenja za Aerodrom “Nikola Tesla”.\nSaobraćajnica će biti duga 5,9 kilometara, ima kolovoz širine sedam metara sa dve saobraćajne trake, uz koje će se nalaziti zeleni pojas od 4,5 metara i trotoar širine dva metra”, rekao je Vesić.\nZamenik gradonačelnika ocenio je da će izgradnjom te saobraćajnice “mnogo lakše privući nove investitore”, i dodao da očekuje 15 do 20 novih industrijskih postrojenja u tom području predviđenom za industriju.\nFabrika u kojoj će se prvo pakovati “Sinofarm” vakcina, a kasnije i proizvoditi, biće zajedničko ulaganje Srbije, Kine i Ujedinjenih arapskih emirata, a predviđen je i pogon za proizvodnju PCR testova.


Predsednik Republike Srpske (RS) Milorad Dodik potvrdio je u ponedeljak da će zatražiti da Narodna skupština raspiše referendum o ukidanju Suda i Tužilaštva BiH.\nOn je novinarima rekao da će referendumsko pitanje, o kojem će se građani izjašnjavati, glasiti: “Da li prihvataju nametnute zakone visokih predstavnika u prošlosti, posebno o Sudu i Tužilaštvu BiH, te da li prihvataju da se u RS primenjuju odluke tih državnih pravosudnih institucija”.\nDodik je rekao da je za danas zakazao sastanak s predstavnicima političkih partija u Narodnoj skupštini RS, kako bi im saopštio da traži posebno skupštinsko zasedanje o radu državnog Suda i Tužilaštva. Prema njegovim rečima, te pravosudne institucije su antiustavne i nisu u skladu s Dejtonskim sporazumom, već ih je nametnuo visoki predstavnik.\n“Zatražiću od Narodne skupštine RS da usvoji obavezujuću odluku o raspisivanju referenduma o tom pitanju”, poručio je Dodik, dodavši da očekuje da građani na referendumsko pitanje odgovore s “jednim velikim ‘Ne’“.\nOn tvrdi da su Sud i Tužilaštvo do sada sve radili protiv interesa RS, da nisu bili objektivni niti su želeli da se uključe u ispitivanje zločina nad Srbima, te da štite one koji su počinili zločine nad Srbima.


Podešavanje znaka za dva faktora - Office 365\nPodešavanje prijavljivanja sa dvostrukom potvrdom identiteta\nZaštita od rensomvera\nZaštita od zlonamernih datoteka\nZaštita od zlonamernih sajtova\nJedan od najboljih načina na koje možete da zaštitite korisničke naloge jeste da koristite drugi obrazac ili da se prijavite poznat kao višestruka potvrda identiteta ili MFA. MFA znači da će korisnici uneti kôd koji se šalje na telefon ili koristiti aplikaciju za potvrdu identiteta za prijavljivanje u Microsoft 365.\nDa biste uključili potvrdu identiteta:\nU Microsoft 365 centru administracije odaberite stavku Podešavanje.\nU okviru Uključi multifaktor potvrdu identitetaizaberite stavku Prikaz.\nNa stranici Uključivanje na multifaktor potvrde identiteta (MFA) Pregledajte informacije, uključujući sva obaveštenja i njihove efekte, a zatim odaberite stavku Prvi koraci.\nU oknu " jačanje bezbednosti za prijavljivanje " potvrdite izbor u poljima za potvrdu Zahtevaj višestruku potvrdu identiteta za administratora i zahtevaju da se korisnici registruju za multifaktor potvrde identiteta i blokiraju pristup ako su izabrana polja za potvrdu rizik, a zatim izaberite stavku Kreiraj smernice.\nViše faktora autentičnosti je sada aktivirana. Kada se sledeći put prijavite u Microsoft 365 posao, bićete upitani da li želite da podesite drugi obrazac za prijavljivanje.


Crveni križ Federacije BiH sa svojom strukturom je pružio podršku obilježavanju 22. godišnjice genocida nad Bošnjacima Srebrenice. Za potrebe podrške obilježavanju, angažovano je 9 sanitetskih i 2 logistička tima sastavljena od preko 90 volontera i uposlenika organizacija Crvenog križa, te 20 šatora (Ljeljan do) za 400 učesnika Marša koji su krenuli iz Žepe i 12 vozila.\nPodrška obilježavanju je realizovana kroz niz aktivnosti:\nMarš mira je koordinirao Crveni križ Tuzlanskog kantona. Na pravcu Nezuk- Potočari, bilo je angažovano šest timova za sanitetsko obezbjeđenje i jedan logistički tim (volonteri i uposlenici) organizacija Crvenog križa iz organizacija CK Bihać, Tuzla, Srebrenik, Banovići, Lukavac, Doboj Istok, Gračanica, Sapna, Živinice, Čelić, Kakanj, Kalesija, Srebrenica i Bratunac. Tokom trajanja Marša ekipe Crvenog križa pružile su 1.578 evidentiranih usluga zbrinjavanja od tretiranja bolova, do obrade žuljeva i povreda, opekotina, drugih usluga prve pomoći, kao i transporta učesnika koji zbog povreda, posljedica visokih temperatura i iscrpljenosti nisu bili u mogućnosti samostalno doći do mjesta gdje bi im se pružila adekvatna medicinska usluga. Zbog velikog broja težih intervencija, članovi ekipa nisu bili u mogućnosti evidentirati manje usluge koje su pružili učesnicima, ali prema analizi utroška materijala pruženo je dodatno oko 1.500 sitnih usluga, kao i oko 1.000 usluga koje nisu u domenu prve pomoći (psihosocijalna podrška, podjela napitaka i hrane, itd). Timovi za transport obavili su 378 transporta povrijeđenih, u okviru kojih je i učešće u dva transporta do helikoptera koji je povrijeđene osobe transportovao do zdravstvenih ustanova u Tuzli i Sarajevu. Polasku učesnika prisustvovao je i generalni sekretar Crvenog križa Federacije BiH, Namik Hodžić. Učesnicima je poželio sreću, a sanitetskim timovima koji prate Marš što manje intervencija.\nIspraćaj posmrtnih ostataka iz Visokog, pratila je Stručna služba Crvenog križa Federacije BiH sa predstavnicima Crvenog križa Visoko, Goražde, Novo Sarajevo, Ilidža i Kiseljak. Tom prilikom, bili su na raspolaganju porodicama nestalih osoba pružajući im psihosocijalnu podršku.\nZa sanitetsko obezbjeđenje učesnika na komemoraciji i kolektivnoj džennazi za 71 tijelo-žrtve genocida u Srebrenici, koje je upriličeno 11. jula u Potočarima, bila je zadužena višenamjenska terenska jedinica Crvenog križa Kantona Sarajevo. Pruženo je preko 100 usluga, koje su se uglavnom odnosile na tretmane sunčanice, obradu žuljeva i uganuća, te regulaciju vrijednosti krvnog pritiska, kao i zbrinjavanje epileptičnog napada. Sa ovom jedinicom u Potočarima su bili prisutni generalni sekretar Namik Hodžić i koordinatorica Službe traženja Crvenog križa FBiH Vihorka Tomas, a sanitetski šator posjetili su glavni tajnik Društva Crvenog krsta/križa BiH Branko Leko, potpredsjednik Društva Crvenog krsta/križa BiH Husein Kličić i šef Službe traženja Elvira Šišić.\nOko 400 učesnika, je krenulo iz Žepe prema Potočarima, te su noć proveli u šatorskom naselju u Ljeljan do, organizovanim od strane logističkog tima uposlenika i volontera u strukturi Crvenog križa Federacije BiH.\nDugogodišnji donatori ovog projekta su: Međunarodni komitet Crvenog križa Delegacija u Sarajevu, Bosnalijek i Feniks.


KO JE UBICA?: Šest militanata ubijeno u fabrici Azovstal - Afera\nŠest militanata ubijeno u fabrici Azovstal dok su pokušavali da dignu u vazduh skladišta municije – lider DPR\n„Nejasno je ko je ovo uradio, niko ne preuzima odgovornost, ali nakon što je glavna grupa izašla, <…> neko je naredio da se raznesu skladišta municije“, rekao je lider Donjecke Narodne Republike Denis Pušilin\nMOSKVA, 21. maja /TASS/. Šest ukrajinskih vojnika poginulo je na teritoriji fabrike Azovstal u Mariupolju kada su pokušali da raznesu svoje zalihe municije pre predaje, rekao je lider Donjecke Narodne Republike (DNR) Denis Pušilin u subotu na Jutjub kanalu Solovjev uživo.\n„Nejasno je ko je to uradio, niko ne preuzima odgovornost, ali nakon što je glavna grupa izašla, <…> neko je naredio da se miniraju skladišta municije. To je učinjeno na brzinu, a naređenja su bila nejasna, pa je kao rezultat šest osoba je odmah poginulo, a koliko znam četiri su povređene“, rekao je on.\nPrema rečima Pušilina, na teritoriji fabrike još uvek bi mogao biti nepoznat broj ukrajinskih vojnika. Prema njegovim rečima, imaju zalihe hrane i vode, ali im nedostaje lekova.\nLider DPR je dodao da se „svaka soba, svaki kutak“ fabrike trenutno detaljno pretresa.\nPortparol ruskog Ministarstva odbrane, general-major Igor Konašenkov, rekao je u petak da je ministar odbrane Sergej Šojgu obavestio predsednika Vladimira Putina da je završena operacija potpunog oslobađanja fabrike Azovstal i celog grada Marijupolja od ukrajinskih militanata. Ukupno 2.439 nacionalista bataljona Azov i pripadnika ukrajinske vojske, koji su bili skriveni u fabrici od 21. aprila, položilo je oružje i predalo se od 16. maja.\nKADIROV IZAZVAO NA DVOBOJ KOMANDANTA "AZOVA"!\nPrema njegovim rečima Grad Beograd se trudi da poljoprivrednicima kroz razne podsticaje olakša proizvodnju i…\nUgrađivanje aspiracija za NATO u Ustav zemlje jedan je od uzroka sukoba, tvrdi savetnik…\nPROČITAJTE JOŠ: "RUSIJA ĆE BOMBARDOVATI LONDON AKO DOĐE DO SVETSKOG RATA": Putinov saveznik izneo zastrašujuće upozorenje!\nIn AFERE VESTI


Albanski "istoričari" tvrde da su Visoki Dečani albanski manastir?!\nTraže i izvinjenje za genocid\nS tim u vezi iguman manastira Visoki Dečani Sava Janjić dao je izjavu "Glasu Amerike", što je izazvalo reakciju dečanskog ogranka pomenutog udruženja istoričara koji tvrde da je riječ o manastiru pravoslavnih Albanaca i da iguman Sava Janjić služi u albanskom pravoslavnom manastiru, koji su, kako kažu, "uzurpirali srpski okupatori još u srednjem vijeku".\nManastir Dečani je, prema tvrdnjama pomenutih istoričara, tokom, kako kažu, "oslobodilačkog rata na Kosovu igrao negativnu ulogu i izvodio antialbanske akcije", prenijela je prištinska "Koha".\nOni kažu i da im je još uvijek u svježem sjećanju period kada su visoki dostojanstvenici manastira Dečani u tom zdanju "osvještavali stotine srpskih paravojnih snaga koji su nakon toga počinili najteža krivična djela nad Albancima iz Dečana, okoline i šire".\nTraže od Jajića i da povuče izjave koje, kako kažu, destabilizuje bezbjednosnu situaciju u Dečanu tvrdnjom da preduzeća "Apiko" i "Iliria" pripadaju manastiru.\n"Podsjećamo Savu i njegove nadređene da nema Albanaca koji će prenijeti imovinu i preduzeća 'Apiko' i 'Ilirija' u vlasništvo manastira Dečani, jer je za nas odluka Ustavnog suda Republike Kosovo iz 2016. godine, neprihvatljiva i neprimjenjiva, s obzirom na to da je donijeta na osnovu dokumenata iz perioda Miloševićevog režima", navodi se u reagovanju dečanskog ogranka udruženja istoričara "Ali Hadri".\nVisoki Dečani Sava Janjić Kosovo i Metohija\nPrešao u pravoslavlje\nNekadašnji vojnik KFORA-a kršten u Visokim Dečanima


Spomen ploča poginulim borcima u Belasici - KruševacGrad\nU selu Belasica otkrivena je spomen ploča poginulim borcima u Prvom i Drugom svetskom ratu, sa područja ovog naselja. Na spomen ploči uklesano je šest imena od ukupno 21 stradalog lica, a inicijativu za podizanje spomen obeležja pokrenuli su penzioneri ovog sela\nDa je od septembra 1912. do decemabra 1918. godine u Balkanskim i Prvom svetskom ratu stotine mladića iz doline Ribarske reke otišlo u rat a da se mnogi od njih nisu vratili svojim kućama i porodicama, podsetio je Esad Popara, pedagog u školi u Velikom Šiljegovcu.\n– Ribarska regija ima 22 naseljena mesta, a oko polovina se nije na ovaj način odužila svojim precima. Najbolje su to uradili Šiljegovčani, oni imaju spomen ploču u centru sela gde su uklesana 204 imena izginulih u ratovima, a spomen obeležje imaju i Zubovac, Grevci, Zdravinje, Sušica, Jošje, Kaonik… Sredstva za izgradnju spomen obeležja uglavnom su sakupili potomci, što je pohvalno – kazao je Popara, uz napomenu da bi i ostala sela koja nisu to do sada uradila trebalo na ovaj način da se oduže svojim precima.\nMeštani kažu da su iz sopstvenih sredstava izgradili spomen obeležje u znak zahvalnosti precima koji su položili svoje živote za slobodu otadžbine u prvom i Drugom svetskom ratu, da su izgradnju uglavnom finansirali stariji penzioneri, te da su ponosni što su se na ovaj način koliko toliko odužili svojim dedovima i pradedovima.\nIlija Omić, predsednik SUBNOR-a Kruševac kaže da je njegov predlog bio da se ipak ne žuri sa ovakvim obeležavanjem, te da savetovano meštanima da se pre postavljanje spomen ploče obrate gradu.\n– Na spomen ploči uklesano je šest imena, a zna se da je iz ovog sela samo u Prvom svetskom ratu stradalo 21 lice. Trebalo bi staviti imena svih nastradalih od Balkanskih ratova pa nadalje, ali i civilnih žrtava, da sva ta lica ovde nađu svoje mesto, da buduće generacije znaju ko su im preci koji su doneli slobodu ovom narodu i da to obeležavaju svake godine. Insistiraću na tome da sva stradala lica dobiju zasluženo mesto, a ne samo ovih šest – preporučio je Omić.\nVidovdanska nagrada Ani Brnabić\n03.04.2021 0 244\n11.01.2021 0 234\n14.02.2020 0 816\n26.12.2019 0 204\n23.02.2019 0 589\n14.10.2018 0 746\n26. oktobra 2021., 02:06


Talentovani kadar koji naša zemlja može da isporuči svetskom IT tržištu čini se da je sve veći iz godine u godinu. Ovo je prepoznala i estonska kompanija Nortal koja je već duže vreme prisutna u Srbiji i koja radi na razvoju rešenja iz oblasti Industrije 4.0, digitalne trgovine, zdravstva, politike, prava ali i obrade podataka.\nOtuda je naš gost Dragan Gajić, globalni CTO ove kompanije koji je govorio o projektima na kojima ova kompanija radi po čitavom svetu, ali i o razvoju koji dolazi upravo iz Srbije, te kako izgleda saradnja na internacionalnom nivou.\nOsim toga što smo imali priliku da razgovaramo o tome kako izgleda kultura kompanije i koja je njena uloga u složenim IT projektima za svetsko tržište, Dragan nam je približio termin termin “cognitive city” tj. objasnio koja je uloga ove kompanije u razvoju pametnih rešenja koja upravljaju i pokreću jedan grad budućnosti.\nInače, pored Srbije, Nortal ima svoje predstavništvo i u Estoniji, Litvaniji, Finskoj, Nemačkoj, SAD-u i Omanu. Međutim, s obzirom na visok obim i intenzitet posla, ova kompanija ima veliki broj otvorenih pozicija za Srbiju, a plan je da se zaposli više juniorskih pozicija pored iskusnih ljudi koji su takođe potrebni kompaniji.\nOstanite sa nama do kraja epizode i saznajte koji su to još planovi Nortala kada je reč o budućem periodu, posebno za domaće tržište gde postoji indicija za zapošljavanjem ljudi sa fakulteta.


Utvrditi ko je zabranio novinarima da izveštavaju s Beograda na vodi - Nova ekonomija\nUtvrditi ko je zabranio novinarima da...\nNezavisno udruženje novinara Srbije (NUNS) zatražilo je danas da se najhitnije utvrdi po čijem nalogu je obezbeđenje gradilišta Beograda na vodi zabranilo novinarskim ekipama da snime mesto pogibije dva radnika.\nNavodeći da je pogibija radnika na tom gradilištu važna tema od javnog interesa, NUNS je u saopštenju zatražio da se novinarima omogući da nesmetano rade svoj posao izveštavanja o okolnostima te nesreće.\nPrethodno je i Udruženje novinara Srbije (UNS) protestovalo što je obezbeđenje gradilišta Beograda na vodi novinarskim ekipama zabranilo da snime mesto pogibije dva radnika na tom gradilištu.\n"UNS ističe da je pogibija dva radnika na gradilištu 'Beograda na vodi' događaj od javnog interesa i da Zakon o javnom informisanju i medijima propisuje da niko, pa ni privatno obezbedjenje, ne sme da ograničava rad novinara i slobodu javnog informisanja", navelo je to novinarsko udruženje.\nDva radnika su poginula danas kada su pala sa 22. sprata objekta u izgradnji na gradilištu Beograda na vodi.\nPo navodima pojedinih medija, obezbeđenje gradilišta nije dozvolilo novinarskim ekipama da snime mesto događaja sa obrazloženjem da je u pitanju privatni posed.\nPoginula dva radnika na gradilištu Beograda na ...\nSaopštenje Belgrejd Voterfronta o pogibiji dvoj...\nInspekcija ispituje kako je poginuo radnik na g...\nHan: Za slobodu medija i zaštitu novinara nisu ...


Jelena Žarić Kovačević : Borba protiv najtežih krivičnih dela\nU javnosti se povela velika polemika oko novih izmena Krivičnog zakonika Republike Srbije, koje predviđaju uvođenje kazne doživotnog zatvora za najteža krivična dela, umesto dosadašnjih 30 do 40 godina zatvora.\nOve izmene su danas bile i pred poslanicima u Skupštini Srbije.\nNarodna poslanica Jelena Žarić Kovačević, koja je govorila u svojstvu ovlašćenog predstavnika za "Tijanin zakon", kaže da se ovim izmenama i dopunama jasno daje do znanja da najteži zločini neće proći nekažnjeno, i da je država posvećena borbi da svim oblicima kriminala.\n"Uvođenjem doživotnog zatvora, kao kazne koja će zameniti kaznu zatvora u trajanju od 30 do 40 godina, prihvaćena je inicijativa fondacije "Tijana Jurić", kao i predlog da za krivična dela koja su deo inicijative nema uslovnog otpusta. Izmenama i dopunama koje su predložene, unapređujemo naše krivično zakonodavstvo sa ciljem da se\nzaštite osnovne vrednosti - deca, trudnice, porodica - kao stub našeg društva " istakla je Žarić Kovačević.\nŽarić Kovačević navodi i da oni koji ovako osetljiva pitanja koriste za prikupljanje jeftinih političkih poena prvo su kritikovali zašto se ne donosi "Tijanin zakon" a sada, kada su ti predlozi ušli u proceduru, kritikuju kako je to nehumano i tobože nije u skladu sa evropskim standardima.\n"Oni koje zanimaju šatori, blokiranje radova, zaustavljanje saobraćaja, oni koji na svaki način sprečavaju da Srbija bude\npristojna i uređena zemlja, dali su sebi pravo da kritikuju oštrijev kažnjavanje silovatelja i ubica dece " - rekla je Jelena Žarić Kovačević.


Cloud tehnologija podigla dobit SAP-a › Made-in-Germany.rs\nPrihodi za celu prošlu godinu nemačkog softverskog giganta, kompanije „SAP“, nadmašili su planirane, čemu je najviše doprineo izuzetan rast njihovih poslova u Sektoru „oblak“ (cloud).\nU saopštenju kompanije se navodi da je SAP u četvrtom kvartalu imao izuzetan zamajac s brzim rastom u sektoru poslova u “oblaku“ i dvocifreni rast u svojoj osnovnoj delatnosti, zbog čega su prihodi „klauda“ i softvera za celu godinu premašili očekivanja, prenosi agencija „Frans pres“.\nIz SAP-a javljaju da su im u 2015. godini prihodi porasli za 18 posto, na 20,8 milijardi eura, odnosno na 22,7 milijardi dolara, dok je operativna dobit skliznula za 2 procenta, na 4,25 milijardi eura.\nPo rečima generalnog direktora kompanije, Bila Mekdermota, SAP je stekao značajan udeo na tržištu u odnosu na konkurente. Što se tiče perspektiva za tekuću godinu, u SAP-u kažu da se „na temelju daljeg snažnog zamaha “klaud“ poslova“, u 2016. očekuje dalji rast prodaje i operativne dobiti.\nDetaljan izveštaj o poslovanju kompanije SAP u 2015. godini biće objavljen 22. januara.\nOd MiG na 12/01/2016 / Finansije, Informatika, Investicije, Tehnologija, Usluge / Ostavite komentar


Jedna tura je propala, ali kao da to još neko pamti: Danas stižu nove vakcine u Prijedor – Raport.ba\n21.04.2021 09:50 Autor: Raport.ba\nInstitut za javno zdravstvo RS uputit će danas u Dom zdravlja u Prijedoru prve količine druge komponente vakcina Sputnjik V potrebnih za revakcinaciju osoba starijih od 65 godina.\nNa ovaj način nastavit će se revakcinacija građana koja je prekinuta prošle sedmice.\nOstale doze vakcina biće isporučene u narednih nekoliko dana, u skladu sa planom vakcinacije Doma zdravlja Prijedor.\nInače, iz Doma zdravlja Prijedor saopštili su da vakcine stižu u 9.30 i da će odmah od 10 sati u Sportskoj dvorani “Mladost” biti revakcinisani Prijedorčani koji su bili zakazani za drugu dozu od 12. do 14. aprila.\n“Od 10 do 11 sati drugu dozu primiće građani koji su trebali primiti 12. aprila. Od 11-13 drugu dozu primiće građani koji su trebali primiti 13. aprila. Od 13 do 16 časova drugu dozu primiće građani koji su trebali primiti 14. aprila“, saopštili su iz Doma zdravlja.\n“Ovim putem apelujemo na sve građane Prijedora koji su u prethodnom periodu primili prvu dozu vakcine “Sputnjik V” i čekaju revakcinaciju da će druga doza biti obezbeđena za sve građane, te da nije potrebno da sutra dolaze na ovu lokaciju, ukoliko nisu navedenih dana tačnije 12, 13 i 14.aprila trebali da prime drugu dozu“, poručuju iz ove zdravstvene ustanove.\nUkupno danas stiže 500 doza.\nTagovi: Prijedor Sputnik V vakcine\nVlada RS uplatila iznos za 400.000 doza vakcina


"Biti drugi" – izložba povodom 60. godina Radio Beograda 2 - Izazov\nRadio-televizija Srbije 17. maja 2018. 16:13\nRadio Beograd 2, program kulture i umetnosti, beleži ove godine šest decenija postojanja. Od 1958. godine naslovi najčuvenijih emisija i glasovi najboljih novinara tog radija Beograda stoje kao znakovi pored puta u kolektivnom pamćenju našeg naroda i pouzdani orijentiri u istoriji srpske radiofonije.\nTo je program sa koga su, od njegovog osnivanja do danas, dolazile emisije koje se pamte i novinari koji se ne zaboravljaju, navodi se u saopštenju Radio Beograda.\n"Sastanak u devet i pet", "Studio 6 vam pruža šansu", "Prijatelj zvezda", "Minimaks", "Autobus u pola šest", "Zeleni megaherc", "S pesnikom u podne", "Gost Drugog programa", "Putokaz", "Niko kao ja", predstavljaju neodvojivi deo kolektivnog sećanja i simbole našeg odrastanja i sazrevanja.\nImena ljudi koji su radili na ovom programu nisu samo imena novinara – to su simboli po kojima možete dešifrovati čitavu jednu epohu.\nBez Nikole Karaklajića, Milovana Ilića, Momčila Baljka, Stanka Terzića, Danila Nikolića, Dejana Penčića Poljanskog, Vladimira Bunjca, Bratislava Ljubišića, Petra Pajića, Dragomira Brajkovića, Jovana Arežine, Vladimira Jevtovića, Milana Kneževića, Tihomira Petrovića, nije moguće zamisliti ne samo istoriju novinarstva Radio Beograda nego i bilo koju drugu istoriju toga veka u kome je radio bio medij koji je u isto vreme informisao, zabavljao i obrazovao.\nTa imena su ono što obavezuje i što i danas pravi razliku između Radio Beograda i drugih medijskih kuća, navodi se u saopštenju tog radija.\nRadio Beograd 2 je danas jedini program u celini posvećen kulturi i umetnosti na širokom medijskom prostoru od Budimpešte do Atine i od Rima do Bukurešta.\nTo je program na kome možete čuti ono čega najčešće nema na drugim radio programima: ozbiljan, sadržajan razgovor, kvalitetnu muziku, dramski, dokumentarni, obrazovni program.\nU okviru izložbe "Biti drugi", koja će biti u programu ovogodišnje "Noći muzeja" u Beogradu, kroz naslove najčuvenijih emisija, likove naših novinara, programske akcije, Dramski program, nagrade, izdanja, Dečju dramsku grupu i razvoj tehnologije uz pomoć koje smo radili tokom proteklih šest decenija, možete videti kako je rastao i šta je danas Radio Beograd 2.\nIzložba će biti otvorena od 18. maja do 7. oktobra 2018. godine.\nMASKE ZA SVE PRILIKE: Oskar Vajld i „Idealni muž“ za Dan Beogradskog…\nNAGRADA „MEŠA SELIMOVIĆ“: Troje u finišu, neizvesno do kraja\nPREMIJERNI „TARTIF“ U NOVOM SADU: S Molijerom u nepoznato\n„Princ igre“ u kući Đure Jakšića\nMinistar kulture podržao „Prosvetu“\n„Osuđenici“ u Kući kralje Petra I Karađorđevića\nZAJEDNIČKA ISTORIJA, ZAJEDNIČKA SEĆANjA: U KCNS priređena izložba o…\nMASKE ZA SVE PRILIKE: Oskar Vajld i „Idealni muž“ za Dan…\nNAGRADA „MEŠA SELIMOVIĆ“: Troje u finišu, neizvesno do…


Konte našao zamenu za srpskog reprezentativca! - Sportske.net\nKonte našao zamenu za srpskog reprezentativca!\nPrema pisanjima medija u Britaniji, može se zaključiti da su dani Branislava Ivanovića u Čelsiju zaista odbrojani.\nFabregasova slika na društvenim mrežama zabrinula navijače ČelsijaNije sve u novcu - Svaka čast za Francuza, evo kako je odbio Pepa!PL - Zvezde kojima ističe ugovor na kraju sezoneJoš spekulacija - Liverpul želi Vilijamsa!Kurtoa rekao pa porekao, ali Konte gledao novog golmana i to u Torinu!\nNakon meča sa Arsenalom postalo je jasno, odbrana Čelsija će pretrpeti velike promene.\nPrvi je stradao kapiten srpske reprezentacije, koji je bio na klupi za rezervne igrače prethodnog vikenda protiv Hala. Sada bi stvari po Ivanovića mogle da budu još gore, kako je Konte navodno zainteresovan da u redove "Plavaca" dovede desnog beka iz španske Primere.\nPreciznije, Čelsi se sprema da već u januaru dovede desnog beka Atletik Bilbaa Oskara de Markosa.\nKonte je navodno veoma zainteresovan za njegove usluge, klubu je naložio da urade sve što treba kako bi mu ga stavili na raspolaganje. Samim tim, 27-godišnjeg fudbalera bi mogao da očekuje ugovor na četiri i po godine na "Stamford Bridžu" a plata bi lako mogla da mu bude i duplo veća.\nIpak, fudbaler je nedavno izjavio da nema nameru da napušta baskijski klub. On ima ugovor do 2019. godine i zadovoljan je tu gde jeste. Baskijci su poznati kao lojalni, te će Čelsi zaista imati težak zadatak.\nKlauzula u njegovom ugovoru je 35 miliona funti (oko 40 miliona evra), pitanje je i da li su "Plavci" spremni da idu tako daleko za angažovanje novog desnog beka.\nDe Markos je odigrao 208 utakmica za Atletik, postigao je za to vreme 18 golova.


Tanjug 17. maja 2021. 13:28\nPODGORICA – Najuticajnija opoziciona DPS Mila Đkanovića pozvala je premijera Zdravka Krivokapića da, ako poseduje neke dokaze o umešanosti bilo koga iz te stranke u, kako se navodi, „genocid u Srebrenici“, neka ih momentalno prosledi relevantnim međunarodnim i institucijama u BiH.\n„U suprotnom, pozivamo ga da već jednom prestane da iznosi neistine, što već dugo radi manirom mamurnog kafanskog gosta, koji kao da sam za sebe ponavlja nešto što se kosi sa činjenicama i zdravom pameću“, navodi se u saopštenju DPS objavljenom na sajtu te stranke.\nIz DPS-a poručuju da će svoj stav o genocidu u Srebrenici, i odrede se prema negatorima ovog zločina, članovi vladajuće koalicije imati narednih dana u Skupštini, pa će, kako kažu, opet videti u kojem pravcu ide ova vlast.\nŠto se predsednika Đukanovića tiče, on se već i obraćao tokom Dana sećanja na žrtve genocida u Srebrenici – a njegov i stav svih članova Demokratske partije socijalista o tom događaju više je nego jasan, poručli su iz DPS.\n„Krivokapiću ostavljamo da glorifikuje Vučića i govori o njegovim ‘podvizima’ u Srebrenici, napadajući istovremeno predsednika Đukanovića i DPS, a sve potajno se nadajući da će već jednom umoliti premijerku Srbije da mu pošalje taj poziv. Dobro će mu ovo, današnje, ničim izazvano inferiorno podilaženje doći“, stoji u saopštenju DPS objavljenom u subotu.\nReagovanju DPS-a prethodilo je saopštenje Krivokapića u kojem je energično odbacio svaku povezanost aktuelne vlade sa događajima u Srebrenici, a DPS, Mila Đukanovića i njihove bivše koalicione partnere optužio da pokretanjem tog pitanja u parlamentu danas stvaraju nacionalne podele i pokušavaju da sa sebe speru odgovornost koja nije procesuirana, ali je, kako ističe, jasna.\nKrivokapić je u tom saopštenju dostavljenom i Tanjugu poručio DPS-u\nda svog šefa pitaju gde je bio i šta je radio 90-tih, a ne njegovu vladu.


Vodič za brucoše - Smerovi - Menadžment kvaliteta i standardizacija | Puškice\nVodič za brucoše - Smerovi - Menadžment kvaliteta i standardizacija\nStudijska grupa Menadžment kvaliteta i standardizacija formirana je 1994. godine, kao rezultat narastujućih potreba privrede Srbije, ali i zemalja iz okruženja, za stručnjacima iz oblasti menadžmenta kvaliteta i standardizacije. Na ovoj studijskoj grupi rad se odvija u manjim grupama. Programom je predviđeno da se upiše 45 studenata na teret budžeta, a uslovni predmeti za upis ove studijske grupe jesu Ekonomija, Proizvodni sistemi i Menadžment.\nSistem funkcionisanja smera - Što se tiče predavača na smeru, to su vrsni stručnjaci iz oblasti upravljanja kvalitetom i njenih podoblasti. Ljudi koji imaju dosta životnog i praktičnog iskustva. Predavanje se svodi na vezivanje primera iz prakse i teoretskog dela, tako da se kroz smer prođu najrazličitiji projekti vezani za oblast kvaliteta.\nIspiti i kolokvijumi nisu preobimni, uglavnom je lepo uobličeno gradivo koje se sprema i zaista kada se osvrnete iza sebe videćete da ste naučili, a znanje je vezano za primere i možete ga koristiti na radnom mestu u istom obliku kao i na fakultetu. Budući da je ovo inženjerski smer, nema mnogo teoretisanja i „bubanja“, već samo najosnovnije definicije se uče. Projekti se rade na svakom stručnom predmetu i obavezni su. Zavisno od koncepta datog predmeta mogu da zamene pismeni deo ispita, te se izlazi samo na usmeni deo (koji nije uvek izlaženje pred profesora, već usmeni na papiru). Projekti se rade detaljno i potrebno je dosta truda i znanja da se urade, ali donose dosta praktične koristi. Jer se u istom ili sličnom obliku mogu koristiti na radnom mestu i zaista tako izgleda koncept nekog od vaših budućih projekata.\nOsnovno o pojmu kvalitet - Budući da u našu zemlju sve više dolaze strani investitori, moramo ići u korak s njima i učiti da poslujemo kao oni, a to poslovanje predstavlja poslovanje u skladu sa kvalitetom. Firme i kompanije koje ne posluju u skladu sa kvalitetom, gube tržišnu trku. Zahtevi i ukusi korisnika su postali sofisticirani, ne mogu se prodavati stvari po svaku cenu, ponuda je velika, samim tim i izbor korisnika širok i ako se ne gledaju kao neko zbog koga kompanija postoji, poslovanje je osuđeno na propast. Posao je interaktivan, stalna je veza sa spoljašnjim svetom, nije dovoljno začauriti se u kompaniju i raditi prema svom mišljenju. Jer suština poslovanja u skladu sa kvalitetom je stalna orijentacija na zahteve korisnika. Prema standardu, definicija kvaliteta je: „Nivo do koga skup svojstvenih karakteristika ispunjava zahteve korisnika“, ovo je suština svega i celo poslovanje i učenje se zasniva na ovome. Ako ste se ikad pitali šta je kvalitet, to je mera, kao što je dužina, težina. Samo mera zadovoljstva. Nije kvalitet isti za sve. Pustolovu koji istražuje Afriku, pisaća mašina je vrhunskog kvaliteta (zadovoljava njegove potrebe za pisanjem), jer nema uslove koji su potrebni računaru. Dok sekretarici u kancelariji pisaća mašina predstavlja proizvod niskog kvaliteta (njeni zahtevi su mnogo veći), ona primenom računara može postići mnogo bolji efekat na svoj posao. To znači da jedan proizvod može biti i vrhunskog i niskog kvaliteta za osobe sa različitim zahtevima iako je on zaista lepog izgleda, funkcionalan... Ovim je samo dat uvod i uvid u ono što se proučava na smeru za UPRAVLJANJE KVALITETOM.\nPrimenljivost i prednost menadžera kvaliteta - Potreba za kadrovima ove vrste je velika, a očekuje se prava ekspanzija u budućnosti. Sigurno ste se pitali zašto je Japan vodeća zemlja na svetskom tržištu, upravo su oni jedna od pionirskih zemalja u oblasti kvaliteta. Njihov rad se zasniva na radu sa i za kvalitet, obrazovanje kadrova je u skladu sa tim. Kod njih gotovo da ne postoji stručnjak u nekoj oblasti, a da nema široko znanje iz oblasti kvaliteta. Svet je uvideo značaj ovog pojma i intezivno radi na njemu. Kod nas su bila neka druga razmišljanja, a kako se trudimo da uđemo u svetske tokove, moramo se orijentisati na kvalitet. Idealna prilika se ukazuje danas kad je sve podređeno tome. Znajući da FON drži predavanja u skladu sa emanentnim svetskim fakultetima, zašto bi se ikada posumnjalo u validnost ovog smera, problematiku i zadovoljstvo posla sa kvalitetom.\nNeke podoblasti smera za kvalitet su:\nSTANDARDIZACIJA - specijalizacija u oblasti standarda i njihovog primenjivanja, obuka za poznavanje, uređivanje i primenu standarda na procese iz poslovnog sistema. Njihov nadzor, ocenjivanje, dopunjavanje...Standardi su budućnost, bez standardizacije većine kompanija, nema ni poslovanja u EU i to je jedan od velikih razloga zašto naša država nije konkurentna na stranom tržištu i ne ispunjava norme za kandidaturu u EU. Standardi su univerzalna stvar, mogu se primenjivati od medicinskih ustanova, do fudbalskih klubova, potpuno isti standard ali različito implementiran. Tako da na ovom polju će biti posla za buduće generacije. Danas, na EU tržištu, ukoliko nema standarda mnoge stvari nisu moguće prodavati (hrana, pića,...), pokriva polje zaštite životne sredine. Ali najveća primena je u sistemu menadžmenta kvalitetom u okviru poslovnih sistema.\nNORMATIVNO REGULISANJE KVALITETA - Propisivanje raznih direktiva (upustava), koje treba da ispunjavaju razni proizvodi, kako bi mogli biti prodavani na tržištu EU. Još jedna od jako bitnih oblasti za našu privredu u budućem (sadašnjem) periodu. Ukoliko neki proizvod zadovoljava suštinske uslove (bezbednost, zaštita životne sredine...) može biti postavljen CE znak na isti, međutim time se ne garantuje kvalitet. Moguće je zapošljavanje u nekoj od kompanija, konsultantskih kuća, notifikovanih tela, koje pokrivaju ove oblasti za druge kompanije i propisuju već postojeće direktive. Kao i vršenje ocenjivanja usaglašenosti sa postavljenim zahtevima od EU.\nOstale oblasti smera uglavnom podržavaju kvalitet sa raznih aspekata (kvalitet proizvoda, usluge, procesa, sistema...) a sve sa ciljem da se poboljša kvalitet života čoveka. Danas gotovo sve velike kompanije (ne često i srednje) imaju sistem za menadžment kvalitetom, koji je jako obuhvatan, jer prožima sve oblasti i sektore u okviru poslovnog sistema( kvalitet finansija, marketinga...). Kada se načini jedna celina, još ako je primenjen neki od standarda (najčešće ISO 9000), kaže se da poslovni sistem radi u skladu sa kvalitetom. Smatra se da su njihovi proizvodi, bezbedni, pogodni, da zadovoljavaju specifičnim zahtevima korisnika i da su konkurentni na turbulentnom tržištu. Veliki je broj kompanija koje se odlučuju da usluge upravljanja kvalitetom potraže od neke konsalting kuće (preduzeće specijalizovano za poslovanje u oblasti kvaliteta, koje prodaje usluge drugim preduzećima) i taj broj raste, tako da tu leže šanse budućih generacija.\nPotencijalno radno mesto - Poznato je da kadrovi sa ovog smera nalaze posao pre završetka studiranja, oni najbolji bivaju vrbovani od raznih državnih institucija, dok drugi odlaze u privatni sektor. Država ima dosta organa i institucija koje se bave oblašću kvaliteta, neke od njih su Sertifikaciona tela, Zavod za Standardizaciju, razna Akreditacione laboratorije... Velike kompanije razvijaju svoje sektore menadžmenta kvalitetom a to dovodi do zaključka, da upravo Vi možete postati utemeljivači teorije i prakse kvaliteta neke kompanije.


Grad Šabac poklonio čamac rečnoj policiji - Društvo - Dnevni list Danas\nPočetna » Društvo » Grad Šabac poklonio čamac rečnoj policiji\n0Piše: D. Eraković 10. juna 2018. 22.30\nGradonačelnik Šapca Nebojša Zelenović rekao je da je obaveza Grada da pomaže svim službama koje funkcionišu u Šapcu, bez obzira da li su u nadležnosti Republike ili Grada.\n– Vrednu investiciju koju smo dobili učešćem u projektu prekogranične saradnje odlučili smo da poklonimo Policijskoj upravi u Šapcu. Važno je da ovaj čamac bude u funkciji radi sigurnosti i bezbednosti građana i prevencije bilo koje vrste nedozvoljenih dela na vodi. Godinama nismo imali ovakvo plovilo na našoj reci, podsetio je gradonačelnik. On je dodao da Grad i Policijska uprava u Šapcu imaju izuzetno dobru saradnju i istakao da je Skupština grada Šapca, na prethodnom zasedanju, donela odluku da ustupi policiji svoj prostor u Upravi za agrarna plaćanja, na više od dve hiljade kvadratnih metara.\n– Nadam se da će Policijska uprava u Šapcu preseljenjem najzad dobiti pristojne i adekvatne uslove za rad. To je još jedan od načina na koje želimo da pokažemo da nam je stalo do dobre saradnje sa policijom, naveo je Zelenović.\nZoran Jevđenić, načelnik Policijske uprave u Šapcu, rekao je da je donacija Grada još jedan od primera kako bi lokalna samouprava i republičke ustanove trebalo da sarađuju.\n– Čamac će doprineti da pored svih poslova koje uspešno obavljamo budemo operativniji i na reci Savi. Težimo da kupači na reci u predstojećoj kupališnoj sezoni budu što bezbedniji. Policijska uprava u Šapcu raspolaže dovoljnim brojem obučenih službenika sa sertifikatima, tako da neće biti nikakvih problema prilikom patroliranja ovim čamcem. Isplovljavanjem ovog plovila na Savi, pored njegovog preventivnog delovanja moguće je i represivno i zato apelujemo na sve plivače i vlasnike čamaca da se pridržavaju zakona i daju svoj doprinos bezbednosti svih lica koja će boraviti na reci, rekao je Jevđenić i pohvalio što će Policijska uprava, zahvaljujući preseljenju u novi objekat, biti dostupnija i na usluzi građanima.\nDonacijom je obuhvaćen čamac-korito, motor marke „suzuki“ i prikolica.


utorak, 18. dec 2018, 21:00\nNakon skoro mesec dana od uvođenja prištinske takse na srpske proizvode, izglasavanja tri nacrta zakona o transformaciji Kosovskih bezbednosnih snaga u tzv. vojsku Kosova, sednice Saveta bezbednosti Ujedinjenih nacija na kojoj je pitanje Kosova i Metohije bilo centralna tema i skoro mesec dana mirnih protesta građana u Kosovskoj Mitrovici, postavlja se pitanje – šta dalje, šta još može Srbija?\nMože li se ipak doći do kompromisnog rešenja? Kako sačuvati mir i bezbednost građana na KiM?\nDa li se može sprečiti humanitarna katastrofa koja preti srpskom stanovništvu nakon što je premijer privremenih prištinskih institucija Ramuš Haradinaj i formalno odbio predlog Brisela da privremeno ukine uvećane takse?\nO krizi na Kosmetu i mogućim rešenjima govore: Marko Đurić, direktor Kancelarije za Kosovo i Metohiju, Zoran Anđelković, član Glavnog odbora SPS, Miloš Jovanović, predsednik Demokratske stranke Srbije i Čedomir Jovanović, predsednik Liberalno-demokratske partije.\nAutor i urednik emisije je Olivera Jovićević


Predsednik Samostalnog sindikata tekstila, kože i obuće Srbije Radojko Jovanović uputio je javno dopis Ministarstvu za rad jer, kako tvrdi, rukovodstvo kompanije “Magna Seating” u Odžacima traži od članova sindikata u toj firmi da potpišu izjavu da li su i dalje članovi sindikata vršeći na taj način pritisak na njih da se iščlane.\nIz fabrike “Magna Seating” nisu odgovorili na pitanja Radnik.rs o ovom slučaju, a više izvora iz same fabrike potvrdilo je da su radnici pozivani da potpisuju spomenute izjave.\nJovanović: “Pritisak na članstvo”\nPredsednik grane Samostalnog sindikata Radojko Jovanović kaže da je odlučio da se obrati Ministarstvu za rad 26. novembra zbog situacije u fabrici “Magna Seating”. Informacije je, kako kaže, dobio od članova sindikata u samoj fabrici.\n„Poslodavac je naredio svojim ljudima, poslovođama i smenovođama da idu po grupicama i da pozivaju članove sindikata da potpišu izjavu da li su oni i dalje u sindikatu ili nisu. To nema veze ni sa ustavom, ni sa Zakonom o radu, ni sa međunarodnim konvencijama“, tvrdi Jovanović.\nOn dodaje da to predstavlja pritisak na članove sindikata.\n„Kad rukovodioci vrše pritisak, radnici ko radnici – strepe za svoja radna mesta, svoju egzistenciju i masovno se iščlanjuju“, kaže on.\nJovanović objašnjava da zaposleni postaje član sindikata dobrovoljno, potpisivanjem pristupnice u sindikatu i da isto tako se može iščlaniti kod predstavnika sindikata ukoliko nije zadovoljan radom sindikata, ali ne kod poslodavca.\n„Ono što se dešava je da ti (kao predstavnik sindikata) imaš spisak sa pristupnicama, a ne znaš da se neko na ovaj način (preko poslodavca) iščlanio“, kaže on.\nOn navodi da je, prema njegovim saznanjima, do ovakvog postupka rukovodstva došlo nakon svađe rukovodstva sa predstavnicima Industrijskog sindikata u fabrici tokom pregovora o novom kolektivnom ugovoru. Inače, kako navodi, u fabrici postoje tri sindikata – Samostalni, Industrijski i Nezavisnost.\n„Kada su se (predstavnici poslodavca) posvađali sa Industrijskim sindikatom, oni su udarili na sve sindikate“, navodi Jovanović.\nJovanović je na društvenoj mreži Fejsbuk javno objavio dopis koji je uputio Ministarstvu, a u kom traži od te institucije da reaguje.\n„Ovakav način koji se sprovodi u preduzeću predstavlja kršenje ljudskih prava i krivično delo. Molimo vas da hitno reagujete i zaustavite ovakve postupke rukvodstva“, piše, između ostalog, u dopisu.\nJovanović kaže da se obratio i inspekciji rada u Somboru koja je nadležna i za Odžake gde se fabrika nalazi. Odgovor, kako kaže, nije još uvek dobio.\nRadnici fabrike „Magna Seating“ koje je Radnik.rs kontaktirao potvrdili su da radnici potpisuju spomenute izjave o tome da li su članovi sindikata, ali nisu želeli da otkrijemo njihov identitet.\n„Radnici potpisuju saglasnost da neće da plaćaju sindikalnu članarinu. Oni (poslovođe) im objašnjavaju da sve ostaje isto, da oni ostaju članovi, samo ne plaćaju članarinu“, kaže jedan od radnika.\nIsti radnik navodi i da je do ove situacije u fabrici došlo jer predstavnici Industrijskog sindikata, koji je jedini reprezentativan u fabrici, nisu pristali na uslove koje je predložio poslodavac u okviru pregovora o Kolektivnom ugovoru.\nDvojica radnika takođe su potvrdila da se u fabrici potpisuju izjave koje se odnose na članstvo u sindikatu.\nRadnik.rs uputio je pitanja na tri elektronske adrese, između ostalog, i na email jednog od direktora kompanije Pjerluiđija Gionea, ali odgovor u vezi sa ovim slučajem nismo dobili.\nPrema Zakonu o radu, sindikatom se smatra se samostalna, demokratska i nezavisna organizacija zaposlenih u koju se oni dobrovoljno udružuju, a poslodavac „ne može da otkaže ugovor o radu, niti na drugi način da stavi u nepovoljan položaj zaposlenog zbog njegovog statusa ili aktivnosti u svojstvu predstavnika zaposlenih, članstva u sindikatu ili učešća u sindikalnim aktivnostima“.\nZakonom je takođe definisano da je poslodavac dužan da zaposlenom koji je član sindikata na ime sindikalne članarine odbije iznos od zarade na osnovu njegove pismene izjave i da taj iznos uplati na odgovarajući račun sindikata.\nO firmi „Magna Seating“ d.o.o. Radnik.rs je pisao u oktobru prošle godine jer je, prema podacima sa sajta Privredne komore, ova kompanija jedan od poslodavaca koji je ukazao na problem nezakonitih bolovanja, odnosno istakli su da su problem „učestala bolovanja radnika kada u određenom periodu, obično u vreme poljoprivrednih radova, odsustvuje i po 10 odsto radnika bez opravdanih razloga“.\nFabrika “Magna Seating“, inače, posluje od 2013. godine i prema podacima sa sajta Magna International proizvodi prekrivače za sedišta automobila Forda, Škode, Audija i Renoa.\nU vlasništvu je austrijske firme „Magna Metalforming“ GMBH koja posluje u okviru kanadske kompanije „Magna international“ i, prema finansijskom izveštaju iz 2018. godine, ima prosečno 1.547 zaposlenih. U maju 2017. godine mediji su pisali da je ova fabrika otvorila novi pogon u Odžacima. Kompanija „Magna Seating“, prema pisanju medija, dobila je od Vlade Srbije subvenciju od četiri i po miliona evra, ali javno je dostupan samo dokument iz 2016. godine kojim je ovoj fabrici odobrena državna pomoć od 2.250.000 evra. Opština Odžaci je ovoj kompaniji bez naknade dodelila 2016. godine građevinsko zemljište u javnoj svojini.\nU oktobru 2018. godine radnici ove fabrike štrajkovali su zbog, kako su mediji pisali, nenajavljenog umanjenja zarada za prethodni mesec.


BiH i dalje nema ni naftne rezerve - Akta.ba\n02.11.2018. 09:36 / Izvor: Nezavisne novine\nKomplikovana struktura BiH koči implementaciju energetskih politika, na koje se BiH obavezala prihvatanjem Trećeg energetskog paketa reformi, stoji u najnovijem izvještaju Sekretarijata Energetske zajednice u Beču.\nKako su istakli, Treći paket, koji, između ostalog, podrazumijeva i odvajanje operatera od energetske infrastrukture, nije ugrađen u bh. zakone iz oblasti energetike, a postojeći zakoni, kako stoji u izvještaju, koče razvoj tržišta električne energije.\n"Nacrt zakona kojim bi ovi problemi bili savladani talac je komplikovane ustavne i političke strukture. Usvajanje ovog zakona treba da bude vrhunski prioritet", navedeno je u izvještaju.\nSuprotno odredbama Trećeg paketa, kako je navedeno u izvještaju, sistemi proizvodnje i distribucije električne energije i dalje nisu razdvojeni ni u RS ni u FBiH, zbog čega je i pokrenut pravni postupak protiv BiH od strane Sekretarijata.\nU elektroenergetici, kako navode, u oblasti odvajanja operatera i proizvođača implementirano je samo tri odsto obaveza, pristup mrežama implementiran je 97 odsto, dok je veleprodaja eletrične energije implementirana u 56 odsto. U oblasti maloprodaje implementirano je 81 odsto mjera, dok je u oblasti regionalne integracije urađeno 39 odsto mjera.\nMršave rezultate BiH je postigla u oblasti implementacije gasnih politika. Prema izvještaju, nije implementirana niti jedna jedina mjera kada se radi o odvajanju operatera infrastrukture i distributera, dok su mjere u oblasti pristupa mreži, uspostavljanja veleprodajnog gasnog tržišta, maloprodaje i interoperabilnosti implementirane između 10 i 16 odsto.\nJoš gora situacija je u oblasti naftnog sektora, u kojem nije implementirana nijedna mjere ni u jednoj oblasti. Kako je istaknuto, BiH i dalje nema naftne rezerve, na koje se obavezala potpisivanjem dokumenata za pristupanje EU.\n"Tehnička pomoć Sekretarijata u modelima kako uspostaviti sistem naftnih zaliha nije propraćena konkretnim prijedlozima ili aktivnostima od strane Ministarstva spoljne trgovine i ekonomskih odnosa niti radne grupe koja je uspostavljena s tom namjerom", navedeno je, uz preporuku da bi to ministarstvo trebalo da preuzme vodeću ulogu kako bi koordinisalo aktivnosti na uspostavljanju dvomjesečnog informativnog sistema.\nNešto je bolja situacija u uspostavljanju infrastrukture za obnovljive izvore energije, gdje je BiH, kako je navedeno, implemenirala oko polovine potrebnih mjera i aktivnosti.\nTako je, na primjer, implementirano pola mjera iz Nacionalnog akcionog plana za obnovljivu energiju, integracije mreže i administrativnih procedura, dok nije implemenirana nijedna mjera uvođenja obnovljivih energija u oblasti transporta.\nKako je istaknuto, BiH ima 25,3 odsto udjela obnovljive električne energije u ukupnoj potrošnji, dok je prošle godine na mrežu priključeno 113 MW proizvedenih iz malih hidrocentrala, 16 MW iz solarnih panela, a jedan megavat iz biomase.\nInače, iz ukupno proizvedenih 2.165 megavata električne energije, u velikim hidroelektranama su proizvedena 1.594 megavata.\nBarbara Pojner, službenica za odnose s javnošću Energetske zajednice, kaže da je iz izvještaja vidljivo da su Srbija i Crna Gora predvodnici u Evropi u oblasti implementacije energetskih politika, dok su Moldavija, Ukrajina i BiH na njenom začelju.\n"BiH ima najslabiju implementaciju od svih njih. Najnoviji član, Gruzija, ima niži nivo implementacije, ali bi se moglo reći da dobro napreduje jer se još kreće u okviru zadatih rokova", rekla je ona.\nSkrenula je pažnju na upozorenje Janeza Kopača, direktora Sekretarijata Energetske zajednice, da stalno raste raskorak u implementaciji između zemalja članica Zajednice.\n"Ovo upozorenje treba shvatiti ozbiljnije nego ikad ranije s obzirom na to da se EU kreće ka implementaciji Paketa zelene energije. EZ mora uhvatiti korak ka jačanju energetskog sektora koji će karakterisati dekarbonizacija, decentralizacija i digitalizacija", zaključila je ona, citirajući Kopačeve riječi.\nMirko Šarović, ministar spoljne trgovine i ekonomskih odnosa BiH, kaže da nije vidio navode u izvještaju, ali da zna za sve probleme koji su navedeni.\n"Jasno je da je u BiH jako malo urađeno, posebno u gasnom sektoru. Mislim da svi znaju zbog čega i to je problem koji još nismo uspjeli riješiti", rekao je Šarović za "Nezavisne".


Besplatne vreće za pepeo (VIDEO) – ZoomUe\nby Vesna Đurović · Published 16 октобра, 2020 · Updated 16 октобра, 2020\nUŽICE-U cilju mera za smanjenje aerozagađenja JKP Bioktoš će naredne sedmice podeliti 10 000 besplatnih plastičnih vreća za odlaganje ohlađenog pepela,izjavio je član Gradskog veća Ivan Stanisavljević.\n„Distribucija vreća će početi naredne sedmice.Njih će deliti na terenu radnici Bioktoša, a mogu se podići i u zgradi Bioktoša na pijaci.Pune vreće odlagaće se pored kontejnera i biće odnete na Sarića osoje“,rekao je Stanisavljević.\nČlanica Gradskog veća za zaštitu životne sredine Nada Jovičić naglasila je da grad ove godine izdvojio više sredstava za povećanje energetske efikasnosti domaćinstava ,kao i da je do sada 75 odsto kapaciteta Gradske toplane konverzovano na gas.\n„Vlada Republike Srbije i Ministarstvo za ekologiju i zaštitu životne sredine obezbedili su sredstva za izgradnju gasnog generatora za potrebe Doma zdravlja, Centra za majku i dete i Turberkuloznog dispanzera u Užicu. Ukupna vrednost projekta je 14 miliona dinara, a 12,6 miliona dinara obezbedila je Vlada Republike Srbije.Taj projekat biće realizovan naredne godine a tender je u toku“ ,rekla je Jovičićeva.\nTags: bioktosEnergetska efikasnostvrece za pepeo\nLed ekran umesto digitalnog sata na trgu (video)\nJoš šest obolelih u Zlatiborskom okrugu\nNext story Maske na otvorenom preporuka, a ne obaveza\nPrevious story Maske obavezne i na otvorenom


Steve Bannon kriv za nepoštovanje Kongresa\nPitanje sada prelazi u nadležnost Sekretarijata za pravosuđe, gdje sekretar za pravosuđe Merrick Garland donosi končanu odluku o tome da li će se protiv Stevea Bannona podići otpužnica\nPredstavnički dom glasao je da je Steve Bannon, dugogodišnji politički saradnik i savjetnik bivšeg predsjednika Donalda Tuampa, kriv za nepoštovanje Kongresa zbog odbijanja da sarađuje sa istragom smrtonosnog upada Trumpovih pristalica u Kongres.\nDonji dom Kongresa, u kome većinu imaju demokrate, glasao je sa 229 glasova “za” i 202 “protiv”, a devetoro republikanaca se pridružilo demokratama u preporuci da se protiv Bannona podigne krivična optužnica, prenosi Reuters.\nPitanje sada prelazi u nadležnost Sekretarijata za pravosuđe, gdje sekretar za pravosuđe Merrick Garland donosi končanu odluku o tome da li će se protiv Stevea Bannona podići otpužnica.\nBannon je odbio da se odazove na pozive komisije da svjedoči i dostavi dokumenta, pozivajući se na Trumpovo insistiranje, koje osporavaju neki pravni eksperti, da su njegove komunikacije zaštićene pravnom doktrinom nazvanom izvršna privilegija.\nOdluka Sekretarijata za pravosuđe bi svakako uticala ne samo na efikasnost istrage o konkretnom slučaju upada u Kongres, već i na sposobnost Kongresa uopšte da od drugih organa vlasti traži da nešto preduzmu.\nOdbor predvođen demokratama, koji istražuje upad u Kongres 6. januara nada se i da prijetnja zatvorom, pošto nepoštovanje Kongresa nosi kaznu do jedne godine zatvora i novčanu kaznu od 100.000 dolara, može da podstakne na saradnju 18 drugih Trumpovih pomoćnika i organizatora mitinga kojima je takođe uručen sudski poziv.\nBivši Trumpov saradnik uhapšen zbog krađe novca namijenjenog gradnji Zida\nTrump: Knjiga Michaela Wolffa je “puna laži”\nTrump: Bannon je “sišao s pameti”\nstradalo 46 ljudi\nMladić preživio autobus smrti: Uzeo sam čekić i razbio prozor, bilo je kao u horor filmovima\nIstraga ove stravične tragedije je u toku, a bugarski stručnjak Dimitar Dimitrov je za bugarske medije rekao kako je neobično da vrata...\nReuters: Njemačka će omogućiti višestruko državljanstvo\nNaturalizacija bi trebala postati moguća nakon pet godina\nItalija će ograničiti pristup zatvorenim prostorima za nevakcinisane\nSlovačka objavila dvosedmični lockdown nakon rekordnih cifri zaraženih


Sofija: Lideri EU usvojili Deklaraciju, ponovili nedvosmislenu podršku regionu - SAHAR Balkan\nSofija: Lideri EU usvojili Deklaraciju, ponovili nedvosmislenu podršku regionu\nLideri Evropske unije (EU) i njenih zemalja članica, u konsultaciji sa partnerima sa Zapadnog Balkana, usvojili su danas u Sofiji na Samitu EU-Zapadni Balkan Deklaraciju u kojoj su ponovili podršku evropskoj perspektivi regiona.\n- EU pozdravlja zajedničku posvećenost partnera sa Zapadnog Balkana evropskim vrijednostima i principima, kao i viziji jake, stabilne i ujedinjene Evrope, podržane našim historijskim, kulturnim i geografskim vezama i našim uzajamnim političkim, bezbjednosnim i ekonomskim interesima – navodi se u dokumentu.\nPozivajući se na samit u Solunu 2003. godine, kako se dodaje, EU ponovo potvrđuje svoju nedvosmislenu podršku evropskoj perspektivi Zapadnog Balkana. Nadovezujući se na do sada postignuti napredak, partneri sa Zapadnog Balkana ponovo potvrđuju svoju posvećenost evropskoj perspektivi kao svom čvrstom strateškom izboru, a u cilju jačanja njihovih napora i uzajamne podrške. Kredibilitet ovih napora zavisi od jasne javne komunikacije.\nU Deklaraciji se navodi da je EU odlučna da pojača i intenzivira svoje angažovanje na svim nivoima radi pružanja podrške političkim, ekonomskim i društvenim transformacijama u regionu, uključujući i kroz jaču pomoć zasnovanu na opipljivom napretku u vladavini prava, kao i u socijalnoekonomskim reformama na strani partnera sa Zapadnog Balkana.\nEU, kako se dodaje u dokumentu, pozdravlja posvećenost partnera sa Zapadnog Balkana davanju prvenstva demokratiji i vladavini prava, posebno u pogledu borbe protiv korupcije i organizovanog kriminala, dobrog upravljanja, kao i u pogledu poštovanja ljudskih prava i prava pripadnika manjina. Njihovo efikasno sprovođenje reformi zasniva se na ovim osnovama. Civilno društvo i nezavisni mediji igraju ključnu ulogu u procesu demokratizacije.\nEU podržava partnere sa Zapadnog Balkana u njihovoj posvećenosti nastavku jačanja dobrih susjedskih odnosa, regionalne stabilnosti i uzajamne saradnje. To naročito uključuje pronalaženje i primjenjivanje definitivnih, inkluzivnih i obavezujućih rješenja za njihove bilateralne sporove ukorijenjene u nasljeđu iz prošlosti i ulaganje dodatnih napora u pomirenje.\n- Izgradnja guste mreže veza i prilika u regionu i u EU od ključnog značaja za približavanje naših građana i ekonomija, kao i za jačanje političke stabilnosti, ekonomskog prosperiteta, kulturnog i društvenog razvoja. Nadovezujući se na ostvareni napredak, uključujući i kroz regionalne inicijative, zalažemo se za značajno jačanje mogućnosti povezivanja u svim dimenzijama: transportnoj, energetskoj, digitalnoj, ekonomskoj i ljudskoj - dodaje se u Deklaraciji.\nEU je saglasna sa unapređenjem tržišnog i investicionog okruženja na Zapadnom Balkanu radi bržeg kretanja ka digitalnoj ekonomiji i održivom i ekološkom društvu u skladu sa Pariskim ugovorom. Energetska sigurnost će imati prioritet, uključujući kroz unapređenu energetsku efikasnost, bolju prekograničnu povezanost, diversifikaciju izvora i trasa, kao i kroz uravnotežen energetski miks sa boljom integracijom obnovljive energije.\nPoseban naglasak će, dodaje se u Deklaraciji, biti stavljen na kreiranje daljih mogućnosti za mlade, uz obezbjeđivanje da to doprinosi socio-ekonomskom razvoju Zapadnog Balkana.\nU tom smislu, EU pozdravlja posvećenost partnera sa Zapadnog Balkana, između ostalog, ubrzanom sprovođenju pravnih tekovina iz Ugovora o energetskoj zajednici i Ugovora o transportnoj zajednici, radi eliminisanja svih administrativnih prepreka na granicama, učešća na regionalnom tržištu električne energije i hitnog sprovođenja Višegodišnjeg akcionog plana za razvoj regionalnog ekonomskog prostora iz jula 2017. godine. EU će nastaviti da podržava ove napore.\n- EU i partneri sa Zapadnog Balkana dijele brojne bezbjednosne izazove koji zahtijevaju koordinirane individualne i kolektivne aktivnosti. Kada sarađujemo, možemo efektivno da riješimo ove izazove. Naša saradnja na zaustavljanju nezakonitih migracionih tokova pokazala je svoju vrijednost i nastavićemo sa njenim daljim razvojem - navodi se.\nBorba protiv terorizma i ekstremizma, uključujući i borbu protiv finansiranja, radikalizacije i vraćanja stranih terorističkih boraca, stoji u Deklaraciji, zahtijeva našu intenzivnu saradnju.\nEU i partneri sa Zapadnog Balkana u Deklaraciji potvrđuju da su rezultati borbe protiv korupcije i organizovanog kriminala od ključnog značaja za političku i socio-ekonomsku transformaciju regiona, kao i za stabilnost i bezbjednost u regionu, koji su u najboljem interesu njihovih građana. EU pozdravlja njihovu posvećenost preduzimanju odlučnih akcija, u saradnji sa EU i u međusobnoj saradnji, protiv trgovine ljudima, uzgoja droge i krijumčarenja ljudi, droge i oružja.\nEU pozdravlja doprinos partnera sa Zapadnog Balkana njihovoj Zajedničkoj spoljnoj i bezbjednosnoj politici (ZSBP) u svim njenim aspektima i očekuje progresivno produbljivanje saradnje na ovom polju, posebno u pogledu jačanja usklađenosti, prvenstveno u pogledu važnih pitanja od zajedničkog interesa.\nDezinformisanje i druge hibridne aktivnosti biće predmet zajedničke borbe kroz jaču saradnju na polju prilagodljivosti, sajber bezbjednosti i strateške komunikacije.\n-Radi ubrzanog poboljšanja života naših građana u oblasti povezivanja i bezbjednosti u pogledu evropske perspektive Zapadnog Balkana, danas, koristeći relevantne aspekte saopštenja Komisije usvojenog 6. februara 2018. godine, EU predstavlja Prioritete programa samita u Sofiji za EU i Zapadni Balkan, koji je priložen uz ovu Deklaraciju - navodi se u Deklaraciji.\nEU pozdravlja namjeru Hrvatske da bude domaćin samita EU – Zapadni Balkan tokom svog predsjedavanja 2020. godine.\nmaj 17, 2018 17:07 Europe/Sarajevo\nRama zatvara kladionice u Albaniji\nQielli im (21.dio)\nIran sada može raketom da pogodi brod sa 700 kilometara\nAMERIČKI MEDIJI: Vašington je izgubio u Siriji\nHabib odbio 15 miliona za revanš sa Konorom, hoće Mejvedera\nSenatorka dokazala porijeklo, Tramp dužan milion dolara\nSrušio se saudijski vojni avion, poginula cijela posada


Polufinalne utakmice odigrane su 09. avgusta 2013. godine. U prvoj polufinalnoj utakmici ekipa Visoki napon izgubila je od Lazić company sa 0:2, dok je u drugoj polufinalnoj utakmici ekipa Visa prom bila bolja od Stella Rossa, nakon uspešnijeg izvođenja penala, jer je u regularnom delu meča rezultat bio 1:1. opsirnije »\nDo same završnice turnira stigle su najbolje ekipe, koje su u međusobnim duelima odlučivale o naslovu ovogodišnjeg pobednika noćnog turnira u malom fudbalu. opsirnije »\nPoznati finalisti 35. tradicionalnog turnira u malom fudbalu\nsubota, 11. avgusta 2012. 15:01 admin\nU petak, 10. avgusta 2012. godine, odigrane su polufinalne utakmice 35. tradicionalnog noćnog turnira u malom fudbalu.\nDo same završnice ovogodišnjeg turnira u malom fudbalu došlu su ekipe Zyzz-a (Novi Kneževac), Stella Rosa-e (Mokrin), Uverić vet-a (Novi Kneževac) i Tehno ferum-a (Kanjiža).\nPodsećamo da je ove godine mesna zajednica obezbedila veoma bogate nagrade za najbolje ekipe. Tako će trećeplasirana ekipa osvojiti novčanu nagradu od 30 hiljada, drugoplasirana od 50, dok će prvoplasirana ekipa na ovogodišnjem turniru „uzeti“ čak 100 hiljada dinara.\nTakođe, svake takmičarske večeri organizator je uz pomoć sponzora, za sve posetioce turnira, obezbedio i tombolu sa vrednim robnim i novčanim nagradama. opsirnije »\npetak, 10. avgusta 2012. 12:16 admin\nOvogodišnji noćni turnir u malom fudbalu ušao je u samu završnicu.\nNakon uzbudljivih mečeva u okviru grupne faze takmičenja, u sredu i četvrtak odigrane su i četvrtfinalne utakmice.\nU sredu, 08. avgusta 2012. godine, odigrane su utakmice između FK „Slavije“ (Banatsko Aranđelovo) i Tehno ferum-a (Kanjiža), odnosno između Uverić vet-a (Novi Kneževac) i Caffe bar Splendid-a (Novi Kneževac). opsirnije »


Obama: Znali smo o planovima Rusije za Siriju\nRuska vojna operacija u Siriji nije bila veliko iznenađenje za SAD, jer su one pažljivo pratile prebacivanje naoružanja na ime pomoći sirijskom predsedniku Bašaru el-Asadu, izjavio je američki predsednik Barak Obama.\n“Imamo prilično dobru obaveštajnu službu. Znali smo da (ruski predsednik Vladimir Putin) planira da pruži vojnu pomoć potrebnu Asadu, jer su bili nervozni zbog mogućnosti neizbežnog kraha tog (Asadovog) režima”, rekao je Obama za TV “Si-Bi-Es” a prenosi “Bi-Bi-Si”.\nPredsednik SAD smatra pogrešnom strategiju Moskve, između ostalog i sa aspekta borbe protiv “Islamske države”, prenela je agencija TAS S.\n“Dok se Asad nalazi na vlasti, teško će biti preorijentisati snage umerene sirijske opozicije na borbu protiv IS”, rekao je Obama, izražavajući nadu da će pre ili kasnije islamisti u Iraku i Siriji biti likvidirani.\nMeđutim, kako je rekao, da bi se to desilo potrebne su određene okolnosti a “sunitsko stanovništvo tih zemalja treba da se priključi borbi protiv IS”.\nObama je kazao i da se problem Sirije ne može rešiti vojnim sredstvima, već jedino političkim putem uz učešće “svih ključnih igrača”.\nPrema njegovim rečima, Vašington je spreman da na tome radi sa drugim zemljama, a očekuje da će “Rusija i Iran izvršiti uticaj na Asada”.\nObama je rekao i da SAD ne planiraju da upućuju u Siriju i Irak njihove kopnene snage, ali da će nastaviti sa vazdušnom operacijom protiv IS.\nIstičući da je Sirija “težak problem za čitavu međunarodnu zajednicu” i narod te zemlje, Obama je u intervjuu govorio i o neuspešnom programu SAD u pripremi i jačanju sirijskih pobunjenika, koji će biti obustavljen u petak.\nAmerički predsednik je rekao da je od početka bio skeptičan prema tom programu, ali da treba probati sve mogućnosti.\n“Moj cilj bio je pokušaj da se proveri pretpostavka, možemo li da obučavamo i ojačamo umerenu opoziciju koja želi da se bori protiv IS. I razjasnilo se da dok Asad ostaje na vlasti te ljude je vrlo komplikovano primorati da se usredsrede na IS”, kazao je Obama.\nIstičući da se ne slaže sa mišljenjem da SAD gube poziciju na Bliskom istoku, Obama je rekao da i u tom regionu i u samim Sjedinjenim Državama ima ljudi koji predlažu da se tamo uputi stotine hiljada američkih vojnika, što bi rezultiralo daljim pogibijama u američkoj vojsci i novim velikim troškovima.\n„Tada bi naš cilj bio, na neki način, ne da budemo samo policija, već upravnici tog regiona”, rekao je Obama i dodao da bi to bila loša strategija i ponovna greška, zbog koje bi se trebalo stideti.\nAmerička avijacija počela je da bombarduje pozicije IS u Iraku 8. avgusta a u Siriji 23. septembra prošle godine i predvodi koaliciju u kojoj su aktivne i Australija, Velika Britanija, Jordan, Kanada, Holandija, Francuska, Bahrein, Ujedinjeni Arapski Emirati, Saudijska Arabija i Turska.\nRusko vazduhoplovstvo počelo je sa vazdušnim udarima po objektima terorista u Siriji 30. septembra ove godine, a osim avijacije primenila je i krstareće rakete dalekog dometa sa brodova Kaspijske flote.\nKlinton pogrešila-nije ugrozila nacionalnu bezbednost\nObama izjavio je da je bila greška što je Hilari Klinton koristila lični mejl dok je bila na funkciji državnog sekretara, ali da time nije ugrozila nacionalnu bezbednost.\nObama je rekao da javni službenici moraju da budu obazriviji po pitanju upotrebe i korišćenja informacija i ličnih podataka.\nU emisiji Si-Bi-Esa (CBS) “60 minuta”, Obama je kazao da nije stekao utisak da je Klinton imala nameru da “prikrije neke informacije”, prenela je agencija AP.\nObama je komentarisao i nastupe Donalda Trampa, navodeći da on traži veliku pažnju javnosti.\n“Ne verujem da će završiti kao predsednik SAD”, rekao je Obama.\nUpitan da li veruje da li bi, da je dozvoljeno, mogao da osvoji i treći predsednički mandat, Obama je kratko odgovorio: “Da”.


Vesti online / Vesti / Svet / Vođa Islamske države opkoljen i ranjen u Mosulu?\nVođa Islamske države opkoljen i ranjen u Mosulu?\nLider terorističke organizacije Islamska država Abu Bakr al Bagdadi mogao bi da se nalazi u opkoljenom Mosulu, saopštio je "Sputnjiku" izvor u iračkoj vojsci.\nAbu Bakr al Bagdadi (Foto: Arhiva)\nSagovornik agencije je saopštio da su se sredinom marta teroristi na 40 kamiona uz podršku tenkova prebacili iz Sirije u irački Tal Afara na putu prema Mosulu.\n- Oni su pokušali da probiju blokadu Tal Afara, koji drže teroristi, kako bi zatim, sada već ojačani, probili opkoljeni Mosul. Prema podacima naših analitičara, takvi pokušaji mogu biti povezani ili sa željom da se iz Mosula izvuku ostali militanti ili da se evakuiše lider Bagdadi - objasnio je on.\nIzvor nije isključio da bi Bagdadi mogao biti ranjen za vreme naleta avijacije međunarodne koalicije na sirijsko-iračkoj granici.\n* "Novi Alepo": Ovde će sudbina Islamske države biti zapečaćena (VIDEO)\n* Početak kraja ID: Iračani zauzeli glavni aerodrom u Mosulu


Predsedavajuća Predstavničkog doma Nensi Pelosi na konferenciji za novinare u Kongresu, 24. april 2020 (Foto: AP/Andrew Harnik)\nPredsedavajuća Predstavničkog doma američkog Kongresa Nensi Pelosi podržala je bivšeg potpredsednika SAD i verovatnog demokratskog predsedničkog kandidata Džoa Bajdena za predsednika.\nPelosi se time pridružila ostalim visokim demokratskim zvaničnicima koji su podržali Bajdena prethodnih nedelja - senatorima i bivšim Bajdenovim rivalima u trci za predsedničku nominaciju Elizabet Voren i Berniju Sandersu, bivšem predsedniku Baraku Obami i bivšem potpredsedniku Alu Goru.\nBivši potpredsednik SAD Džo Bajden ( Foto: Rojters/Carlos Barria)\nU video poruci, koja je objavljena u ponedeljak, Pelosi je govorila o Bajdenovom iskustvu u vladi, uključujući i njegovu ulogu u usvajanju Zakona o pristupačnoj zdravstvenoj zaštiti, kao o dokazu njegovih liderskih sposobnosti. Naglasila je da je Bajden u dobroj poziciji da vodi zemlju u svetlu aktuelne pandemije koronavirusa.\n"Dok se suočavamo sa koronavirusom, Džo je glas razuma i otporam, sa jasnim putem izlaska iz krize", poručila je Pelosi koja je podržala Bajdena, u trenutku kada bivši potpredsednik pokušava da pridobije pažnju javnosti za vreme pandemije i održi zamah koji je stekao tokom izborne trke za predsedničku nominaciju.\nBajdena su osim aktuelnih i bivših demokratskih lidera podržale i neke ključne ličnosti, kao što je guverner države Vašington Džej Ajnsli, istaknuti aktivista u borbi protiv klimatskih promena.\nVerovatnog predsedničkog kandidata demokrata podržao je i Sindikat radnika u automobilskoj industriiji, koji broji 400 hiljada članova.\nDemokrate pokušavaju da pokažu jedinstvo uoči predsedničkih izbora 3. novembra, a umereni Bajden želi da pridobije podršku liberalnih pristalica Sandersa i Voren.\nOtkazani izbori u Njujorku\nDržava Njujork u ponedeljak je otkazala unutarstranačke izbore, koji su već bili odloženi za 23. jun, zbog strahovanja da je glasanje nepotreban rizik u svetlu pandemije koronavirusa.\nS obzirom na to da je Bajden verovatni predsednički kandidat Demokratske stranke, Daglas Kelner, jedan od komesara njujorške izborne komisije rekao je da bi bilo "nepotrebno i neozbiljno" održati izbore koji u suštini nisu kompetitivni, u državi koja je jedan od epicenatara zaraze u SAD.\nBajdenov preostali rival, senator Sanders, izašao je iz izborne trke 8. aprila, ali je hteo da ostane na glasačkom listiću na preostalim unutastranačkim izborima da bi osvojio veći broj delegata i tako uticao na stranačku platformu za izbore.


25. Oct 2020 3544\nRepublički štab za vanredne situacije usvoji je danas odluku da se preventivno prekine nastava u školama na sedam dana, od 26. oktobra do 1. novembra, i da se odvija onlajn, saopšteno je na vanrednoj konferenciji za novinare.\nNaredne sedmice nadležni će razmatrati kako organizovati nastavu u narednom periodu.\nZa sedan dana zaražena su 173 osobe na 100.000 stanovnika u RS i ovaj podatak nas svrstava u sredinu Evrope, rekao je ministar zdravlja Alen Šeranić i dodao da je stopa smrtnosti 1,66 na 100.000 stanovnika u RS.\n"Očekuje se da ova stopa bude viša, jer podaci o smrtnosti "kasne" za brojem zaraženih", rekao Šeranić.\nŠtab je razmatrao i druge mjere, te su usvojene preporuke političkim partijama da ne održavaju predizborne skupove do 1. novembra, a za pravosuđe da prioritetno razmatra prekršajne i krivične predmete koji se odnose na ugrožavanje zdravlja ljudi.